Američke sankcije blokiraju iranski pristup lijekovima potrebnim za žrtve hemijskih napada - SAHAR Balkan\nAmeričke sankcije blokiraju iranski pristup lijekovima potrebnim za žrtve hemijskih napada\nJun 28, 2020 16:07 Europe/Sarajevo\nSaharTV – Ministarstvo vanjskih poslova Irana ponovo je osudilo Sjedinjene Američke Države zbog uvođenja nehumanih sankcija iranskom narodu, rekavši da one ometaju pristup Teherana lijekovima potrebnim za žrtve hemijskih napada i druge pacijente.\nMinistarstvo je to objavilo danas povodom Dana borbe protiv hemijskog i mikrobiološkog oružja, koji se obilježava u Iranu.\n„Danas, kroz svoje nehumane sankcije, Sjedinjene Države sprječavaju izvoz lijekova potrebnih za žrtve hemijskih napada, lijekova potrebnih za druge žrtve i različite pacijente“ – navodi se u objavi.\nU videokonferenciji održanoj jučer, iranski ministar vanjskih poslova Mohammad Džavad Zarif, osudio je smrtnonosni hemijski napad bivšeg iračkog diktatora Sadama Husseina na iranski grad Sardašt 1987.god.\nOn je rekao da Sjedinjene Američke Države nisu ispoštovale principe ljudskih prava, ni kada su dale Iraku hemijsko oružje koje je upotrijebljeno protiv Irana, niti sada kada uvode sankcije i vode ekonomski terorizam nad iranskim narodom.\nSAD, Njemačka, Britanija, Italija i Nizozemska bile su među zemljama koje su iračkom diktatoru davale opremu i materijale za pravljenje hemijskog naoružanja, koje je korišteno u iračkoj agresiji na Iran 1980. do 1988.god, protiv vojnika i civila.\nIran je imao preko 100 000 žrtava takvih napada, od kojih je 2600 umrlo već tada, a preko 45 000 ostalo je u stanju trajne potrebe za pomoći i njegom.


MAKRON I LUKAŠENKO RAZGOVARALI TELEFONOM O SITUACIJI U UKRAJINI\nFrancuski i beloruski predsednik razgovarali su poslednje subote telefonom, navodi izvor blizak pres-službi Aleksandra Lukašenka. Predmet razgovora je tada bio nepoznat kada su preneli mediji. Kasnije je novinaska agencija prenela da su dvojica predsednika razgovarali o beloruskoj umešanosti u sukob u Ukrajini, njihov razgovor trajao je više od sat vremena, navodi Sputnik.\nPredsednici Francuske i Belorusije Emanuel Makron i Aleksandar Lukašenko vodili su telefonski razgovor 26. februara, saopštio je Telegram kanal Pool Pervogo, blizak pres-službi predsednika Belorusije. „Razgovor beloruskog i francuskog predsednika trajao je više od sat vremena“, navodi se u poruci.\nKako prenosi beloruska novinska agencija Belta, gospoda Makron i Lukašenko razgovarali su o beloruskoj umešanosti u sukob u Ukrajini, evropskoj budućnosti i mestu Belorusije u Evropi, kao i rusko-beloruskim odnosima.\nAleksandar Lukašenko je stavio do znanja da bi Belorusija bila spremna da odbije sve vrste naoružanja, nuklearnog, pa čak i konvencionalnog, da njegova zemlja i beloruski narod nisu „zadavljeni“ sankcijama.\nTagovi: aleksandar lukašenko - Emanuel Makron - razgovarali telefonom


Prvi mlečni zubićI – vodič za roditelje - Plešta\nPrvi mlečni zubićI – vodič za roditelje\nPranje zuba detetu\nUpotpunjen osmeh – keramičke krunice i mostovi\nGubitkom zuba naružavamo svoj osmeh, i to zna biti uznemirujuće iskustvo. Karijes (truljenje zuba), povrede ili nezgode mogu dovesti do nedostatka velikog dela, ako ne i celog zuba. U situacijama ka\nKad svi zubi nestanu – totalna proteza\nOd kako nam izniknu stalni zubi pa do kraja života mi ih koristimo, trošimo, pa i gubimo. Gubitak stalnog zuba može nastati usled karioznog truljenja zuba do te mere da je neophodno izvaditi ga. Mo\nBeljenjem do blistavo sjajnih zuba\nSvi želimo da imamo blistavo beli Holivudski osmeh. Međutim, većina nas živi u realnom svetu, ispunjenom različitim neophodnostima koje nam potamnjuju zube kao što su kafa, cigarete, crni ča\nSpecijalistička stomatološka ordinacija “Plešta”\n+381 21 4754-085 ili +381 63 16 75 476\n© 2020 Specijalistička Stomatološka Ordinacija Plešta


Melina Oasis Boutique Hotel je sveže renovirani hotel sa 3 zvezdice koji se nalazi u centru Kasiopija na Krfu. Dizajniran u jedinstvenom stilu, sa udobnim enterijerom i…\nEfi & Sofia Apartments se nalazi u mestu Dasia, na ostrvu Krf, na samo 50 m od mora. Prostire se na površini od 2.000 m² i obuhvata 2 glavne zgrade sa apartmanima i studijima i prelepe…\nMarialice Apartments je porodični kompleks smešten na malom brdu u mestu Dasia, na ostrvu Krf. Vila ima u ponudi veoma prostrane apartmane koji obezbeđuju privatnost i praktičnost…\nKaloudis Apartments & Studios se nalazi u mestu Dasia, na samo 3 minuta hoda od istoimene plaže, i na udaljenosti od 13 km od istorijskog centra grada Krfa koji je deo svetske baštine…\nZiogas Apartments se nalazi u mestu Dasia, na ostrvu Krf, na samo 700 m od plaže Ipsos. Kompleks je okružen bujnim zelenilom, a na samo 300 m udaljenosti možete naći mnogobrojne kafiće, prodavnice…\nVilla Lilly je deo kompleksa "S & O Private Villas", nalazi se u istočnom delu Krfa, u mestu Dasia, na samo 120 m od istoimene plaže. Glavni grad Krf, kao i aerodrom i luka su udaljeni…\nVilla Daphne je deo kompleksa "S & O Private Villas", nalazi se u istočnom delu Krfa, u mestu Dasia, na samo 120 m od istoimene plaže. Glavni grad Krf, kao i aerodrom i luka su udaljeni…\nSantos Luxury Apartments & Studios je idealna destinacija za odmor koja se nalazi na udaljenosti od samo 50 m od najbliže plaže, u letovalištu Dasia, na prelepom ostrvu Krf. Kompleks…


Izvor: B92, 23.Jun.2013, 10:39\nPojedini stanovnici planete na drugim meridijanima tokom protekle noći >> Pročitaj celu vest na sajtu B92 << mogli su da vide Super Mesec, ali će se on u svom punom sjaju pojaviti tek u noći između nedelje i ponedeljka.\nStručnjakinja za svemirske pojave Heder Kuper, kaže da je pojava Super Meseca rezultat slučajnosti.\n"Mesec ide ukrug ovalnom orbitom, tako da može da nam se veoma približi, a ako to koincidira sa punim Mesecom, onda on izgleda apsolutno ogroman", izjavila je ona za BBC.\nStrucnjaci navode da se Super Meseca, uprkos nekim verovanjima, ne treba bojati i da nema nikakve povezanosti ovog astronomskog fenomena sa prirodnim katastrofama, prenosi BBC.\nUkoliko ne iskoristite ovu priliku, znajte da nas sledeći put sličan dogadaj očekuje tek u avgustu 2014. godine.\nRadio 021: Večeras posmatrajte Supermesec\nIzvor: B92, 23.Jun.2013\nPo zalasku Sunca večeras, 23. juna, nebo će obasjati pun Mesec, prividno mnogo veći nego što je uobičajeno- To će biti jedna od retkih prilka da vidimo takozvani Super Mesec...Kada se perigej - tačka na putanji nebeskog tela u kojoj je ono najbliže Zemlji - poklopi sa punim Mesecom, dobija se...


Stefanović o mitingu SNS i protestu opozicije | Mondo Portal\nMinistar unutrašnjih poslova Nebojša Stefanović je tako prokomentarisao pojedine medijske navode da će u subotu biti blokirani putevi, kako učesnici protesta "1 od 5 miliona" ne bi mogli da dođu u Beograd.\nStefanović je izjavio da očekuje da će i današnji skup u Novom Sadu u okviru kampanje predsednika "Budućnost Srbije", kao i protest "1 od 5 miliona" u subotu u Beogradu, proteći u najboljem redu i dodao da nema značajanijih indicija da na tim skupovima može doći do većeg remećenja javnog reda i mira.\n"Potencijalno dizanje tenzija nikome ne ide u prilog. To je bio pravi postupak i potvrđujem odluku Direkcije policije", rekao je Stefanović novinarima nakon sastanka sa českim kolegom u Beogradu.\n"Svako ko želi da krene ka Beogradu, neka krene", rekao je Stefanović.\nOn je pozvao sve organizatore da ne pribegavaju nasilji i dodao da policija nije imala indicije ni za upad na RTS, te da zato očekuje da će građani pokazati odgovornost i ponašati se u skladu sa zakonom.


Kosovo: Prime Minister of Kosovo, Albin Kurti during the interview with RFE/RL\nPremijer Kosova Aljbin Kurti (Albin Kurti) saopštio je da njegova Vlada nije imala saznanja o sadržaju dva sporazuma o železnici i autoputu potpisanim 14. februara u Minhenu između zvaničnika Kosova i Srbije.\nKako je kazao, kosovske zvaničnike je autorizovao bivši ministar infrastrukture Palj Ljekaj (Pal Lekaj) i ceo proces pregovora desio se pre izbora nove vlade.\nSporazum je, inače, potpisan na početku Minhenske bezbednosne konferencije, na kojoj se okupilo 35 predstavnika država i vlada, u prisustvu specijalnog izaslanika predsednika SAD za pregovore Srbije i Kosova Ričarda Grenela (Richard Grenell) i predsednika Srbije i Kosova Aleksandra Vučića i Hašima Tačija (Hashim Thaci).\nKada je reč o železničkom saobraćaju između Beograda i Prištine rad na njegovom uspostavljanju najavljen je 24. januara, na konferenciji za novinare nakon sastanaka Grenela i Vučića u Beogradu.\nVeć tri dana kasnije, 27. januara, u ambasadi SAD u Berlinu održan je i prvi sastanak delegacija Srbije i Kosova posvećen železnici.\nTo je bio i prvi dogovor Kosova i Srbije posle 14 meseci, s obzirom da je Briselski dijalog o normalizaciji odnosa, koji moderira Evropska unija, blokiran od decembra 2018. godine, kada je Kosovo uvelo takse od 100 odsto na proizvode iz Srbije i Bosne i Hercegovine.


„Sve boje znanja“, kulturno-naučna smotra održana je u Osnovnoj školi „Sveti Sava“\nPOČETNA KULTURA „Sve boje znanja“, kulturno-naučna smotra održana je u Osnovnoj školi „Sveti Sava“\nKulturno-naučna smotra „Sve boje znanja“ održana je u Osnovnoj školi „Sveti Sava“ i ove godine, tradicionalno četvrti put.\nPosle „Sunca“, „Cveta“ i „Kruga“, tema je bila „Evropa“, pa su gosti imali priliku da se podsete svih vrednosti našeg kontinenta, naučnih doprinosa, umetničkih dometa, kao i da se prošetaju kroz razne zemlje i vide poznate ličnosti koje su kreirale svet u kome sada živimo.\nSve naučne discipline i umetničke forme bile su povezane zajedničkim ciljem – da se što slikovitije predstavi Evropa, sa svim njenim različitostima i lepotama. U manifestaciji su učestvovali svi nastavnici i veliki broj dece.\nOni su videli Evropu iz svog ugla, iz perspektive svog predmeta, pa je program bio raznolik i multikulturalan, pre svega poučan i zabavan.\nČuli smo himnu Evrope, plesali različite tradicionalne plesove, saznali smo o kulturnom nasleđu, nauci, istorijskim događajima, geografskim karakteristikama i simbolički se vratili u Srbiju, koja svojim istorijskim i savremenim vezama suštinski pripada ovom prostoru.\nIZVORoš sveti sava\nsve boje znanja\nPRETHODNI ČLANAKPet vozača u Požarevcu poslato na trežnjenje, jedan imao 2,86 promila!\nSLEDEĆI ČLANAKČesnica sa dva zlatna dukata\nDAN PEŠAČENJA U POŽAREVCU: Druženje uz pešačenje i poštovanje pravila\nObeležen Dan planete Zemlje u Požarevcu\nPožarevačka osnovna škola na festivalu „Sa pozornice na pozornicu“ u Mariboru\nUčenici OŠ “Sveti Sava” iz Požarevca, posetili Narodnu skupštinu u Beogradu\n,,Svaka limenka se računa“ Radionica o reciklaži u OŠ “SVETI SAVA” u Požarevcu\nOtvoren Eko park\nU Srbiji najviše cene interneta


PORTAL: Obama primio Nobela: Sila je nekad neophodna\nAmerički predsednik primio Nobelovu nagradu za mir i - ocenio da je sila nekad neophodna!\nBarak Obama primio je u Oslu Nobelovu nagradu za mir za 2009. godinu.\n"Prihvatam ovu počast sa dubokom zahvalnošću i velikom poniznošću", rekao je Obama na svečanosti i naglasio da nagrada govori o tome da ljudi nisu zatočenici sudbine i da "naša dela imaju uticaja i mogu da skrenu istoriju u pravcu pravde".\nObama je u govoru ponovio ono što je rekao pre ceremonije: da uviđa da su u poređenju sa nekim velikanima istorije, dobitnicima te nagrade, kao što su Albert Švajcer i Martin Luter King, njegova "dostignuća mala".\nOn je takođe ponovio da ima mnogo ljudi zaslužnijih od njega da dobiju tu počast. Ali, rekao je, možda je nakontoverznija stvar oko dodele ove nagrade baš njemu to što je on vrhovni komandant zemlje koja vodi dva rata.\nKao odgovor na to, Obama je rekao da se nekad mora ratovati protiv zla u svetu i da bi se osigurala bezbednost SAD, ali je izrazio žaljenje zbog gubitka ljudskih života.\n"Moramo da počnemo da priznajemo tešku istinu da nećemo iskoreniti silovite sukobe tokom našeg života. Biće trenutaka kada će zemlje, delujući samostalno ili zajedno, smatrati da je upotreba sile ne samo potrebna, nego i moralno opravdana", rekao je Obama.\nOn je rekao da, iako veoma ceni miran otpor, kao šef države koji se obavezao da štiti i brani, ne može da se rukovodi samo time, niti da skrštenih ruku prati pretnje američkom narodu.\n"Jer nemojte se zavaravati: zlo postoji u svetu. Pokret nenasilja ne bi mogao da zaustavi Hitlerovu vojsku. Pregovori ne mogu da ubede vođe Al Kaide da odlože oružje. Reći da je sila nekad neophodna nije poziv na cinizam - to je priznavanje istorije, nesavršenosti čoveka i granice razuma", rekao je on, dodajući da sve zemlje moraju da se pridržavaju međunarodnih standarda o primeni sile.\nAmerički predsednik je naglasio da se stabilan mir može postići ako svet postavi nekoliko uslova. Kako je rekao, međunarodna zajednica mora da uvede sankcije protiv zemalja kao što su Iran ili Severna Koreja koje se suprotstavljaju međunarodnim zahtevima da prekinu nuklearne programe, ili zemljama kao što su Sudan, Kongo ili Mjanmar koje ugrožavaju sopstvene građane. "Oni režimi koji kršse pravila, moraju da odgovaraju", rekao je Obama.\nPredsednik SAD je rekao da će SAD uvek biti uz one koji se bore za slobodu u Iranu, Mjanmaru, Zimambaveu. "Svedoci smo mirnog dostojanstva reformatora kao što je Aung San Su Ći, hrabrosti Zimbabveanaca koji su glasali uprkos nasilju i hrabrosti stotina hiljada ljudi koji su mirno protestovali u Iranu", rekao je Obama. On je rekao da su režimi tih zemalja pokazali da više strahuju od želje svojih građana, nego od strane sile. "Odgovornost je svih slobodnih ljudi i slobodnih zemalja da jasno kažu tim pokretima da su nada i istorija na njihovoj strani", rekao je Ombama.\nNorveški Nobelov komitet iznenadio je svet kada je 9. oktobra saopštio da je Obama dobitnik nagrade za mir, samo devet meseci od dolaska u Belu kuću, sa dva rata koje SAD vode u Iraku i Avganistanu, i bez značajnih diplomatskih dostignuća.\nPre nego što je Obami uručio nagradu, predsednik Nobelovog komiteta Torbjern Jagland je pokušao da odgovori na kritiku da je to priznanje isuviše rano dodeljeno Obami. "Mnogi smtraju da je nagrada stigla prerano. Ali istorija je prepuna izgubljenih prilika. Sada i danas imamo priliku da podržimo ideje predsednika Obame", rekao je Jagland i naglasio da je nagrada "poziv na akciju za sve nas".\nNa konferenciji za novinare uoči dodele nagrade, Obama je u Oslu rekao da ne sumnja da ima mnogo zaslužnijih kandidata od njega za tu prestižnu nagradu. "Ne sumnjam da ima drugih koji su mnogo zaslužniji", rekao je Obama, odgovarajući tako na kritike da mu je to priznanje suviše rano dodeljeno.\nOn je kazao da želi da nastavi rad na pitanjima koja su važna za SAD i izgradnju trajnog mira i bezbednosti u svetu poput zaustavljanja širenja nuklearnog naoružanja, borbe protiv klimatskih promena i stabilizacije situacije u Avganistanu.\n"Cilj nije pobeda na testu popularnosti ili dobijanje nagrade, čak i tako prestižne kao što je Nobelova nagrada za mir. Cilj je promovisanje američkih interesa", istakao je predsednik SAD i dodao da ako ne uspe u tome, onda ni svi komplimenti i nagrade sveta ne mogu da to prikriju.\nNorveški premijer Jens Stoltenberg je ocenio da je ovogodišnja nagrada za mir "zaslužena i važna". "Ne mogu nikoga drugog da se setim ko je više uradio za mir tokom protekle godine", rekao je Stoltenberg.\nBritanski dnevnik "Tajms" danas postavlja pitanje na koji način američki predsednik Barak Obama može da zasluži Nobelovu nagradu.\nPrema pisanju lista, Obama je bio potpuno u pravu kada je u oktobru, na odluku Nobelovog komiteta da mu dodeli tu nagradu, odgovorio da je ne zaslužuje.\nList ističe da se preuranjena odluka očigledno nije odnosila na njegova dela, već nadanja, i da bi dobila istorijsko opravdanje, Obama mora da uradi nešto konkretno.\n"Tajms" konstatuje da je ironično to da će Obama primiti Nobelovu nagradu za mir samo sedam dana nakon saopštenja da će u Avganistan, u ratnu zonu, poslati još 30 000 vojnika.\n"Stabilni Avganistan bi donekle poslužio kao opravdanje, baš kao i stabilni Irak, ili, možda napredak u rešavanju izraelsko-palestinskog sukoba. Ništa od svega toga, međutim, nije realno. Obamina promena politike prema Mjanmaru (Burmi) ili odnosa sa Rusijom možda su svet učinili bezbednijim, ali nisu vredni Nobeleve nagrade. Ako američki predsednik zaista želi da tu nagradu i zasluži, vreme je da svoje tople reči zameni odlučnom politikom", zaključuje "Tajms".


Težak život kosovskih Roma\nŽivot u kampovima, nemogućnost školovanja na svom jeziku, teško ekonomsko i socijalno stanje su problemi sa kojima se suočavaju pripadnici romske zajednice na Kosovu. Zvaničnik Kosovskog odbora za zaštitu ljudskih prava i sloboda, Bedžet Šalja, kaže da su Romi marginalizovani i ne uživaju ni osnovna prava kao pripadnici manjinskih zajednica. Šalja ističe da prava Roma krše svi, i kosovske institucije i međunarodna zajednica:\n“Situacija u kojoj žive Romi na Kosovu može se opisati kao dosta teška, radi se najmarginalizovanijoj grupi, koje je ostavljena.”\nOsman Osmani, iz Nevladine organizacije, NVO, “Inicijativa 6”, koja se bavi problemima Roma, kaže za naš program da na Kosovu postoji posredna diskriminacija koja se može sagledati u mnogim apsketima:\n“Indirektna diskriminacija postoji kada je u pitanju zaposlenje, integracija, obrazovanje, to jest ima mnogo argumenata koji smanjuju mogućnost da se zajednica uključi u društveni život.”\nKao najveći problem spominje se pitanje raseljenih Roma. U kampovima na\nseveru Mitrovice je smešteno oko 800 pripadnika romske zajednice, a sličan broj Roma živi u kampu Plemetina. Posebno je veliki problem u kampovima u Srbiji, gde prema nezvaničnim podacima živi između 30.000 i 40.000 Roma. U najtežim uslovima Romi žive u kampovima na severu Kosova, a posebno nakon alarmantnih vesti da je u krvi mnogih stanovnika tih kampova otkrivena velika količina olova, što može biti smrtonosno:\n“U kampovima na severu Kosova je zbog zagađenja olovom umrlo jedno dete, a bilo je i drugih smrtnih slučajeva koji su direktna posledica zagađenja.”\nPrema rečima Osmanija, svi problemi Roma potiču od nemogućnosti školovanja na svom jeziku, bez čega nije moguća nikakva integracija. A razloga je mnogo:\n“Romska deca slabo pohađaju školu zbog prisustva stereotipa i diskriminacije u školama prema ovoj zajednici. Zatim, zbog teškog ekonomskog stanja Romi ne mogu kupovati knjige, sveske, odeću. I na kraju, zbog svega toga nema uslova za njihovo zaposlenje.”\nI dok Romi očekuju da vlasti ubuduće konkretno pristupe rešavanju njihovih problema i pronađu načine za uključenje Roma u sve društvene tokove, čelnici međunarodnih i kosovskih institucija su kosovskim Romima čestitali praznik i obećali da će hitno preduzeti korake na unapređenju njihovog položaja. Šef UNMIK-a Soren Jesen Petersen je ohrabrio civilno društvo da se suprotstavi svim oblicima diskriminacije i da se angažuje za demokratsko Kosovo, a premijer Agim Čeku je najavio da će Romima koji više od šest godina žive u kampovima uskoro biti izgrađeni stanovi.


Vojni regrutni centar na Tajm skveru predstavlja simbole svih rodova vojske SAD (Foto: AP/Bebeto Matthews)\nIzveštaj Pentagona o tome kako strukturirati svemirski svemirski deo vojske, uključujući i moguće kreiranje svemirskih snaga ili svemirskog korpusa, neće biti podnet Kongresu na vreme, pre roka koji ističe u sredu.\n"Mi smo u završnim fazama koordinacije pripreme izveštaja za Kongres", rekao je portparol Pentagona, potpukovnik armije Džejmi Dejvis u utorak.\n"Objavićemo izveštaj kada koordinacija bude okončana, što očekujemo da će biti uskoro".\nPredsednik Donald Tramp učestalo je pozivao na osnivanje svemirskih snaga kao novog roda vojske, koji bi bio "odvojen, ali jednak" sa armijom, mornaricom, vazduhoplovstvom, marincima i obalskom stražom.\nMeđutim, zakonodavci u Podkomitetu za strategiju Predstavničkog doma izrazili su interesovanje ne za osnivanje novog roda, već za stvaranje novog svemirskog korpusa u okviru vazduhopolovstva.\nKongres je zatražio izveštaj nakon što je sekretar za odbranu Džim Matis poslao pismo liderima Kongresa protiveći se stvaranju novog roda vojske. U tom pismu krajem oktobra, Matis je rekao da ne vidi potrebu za novim "organizacionim slojem u vreme kada smo fokusirani na redukovanje troškova i integrisanje zajedničkih borbenih funkcija".\nPredlog izveštaja, u koji je uvid imao Difens 1, sajt koji objavljuje vesti u vezi sa vojskom, kaže da je Pentagon spreman da stvori 11. združenu borbenu komandu do kraja ove godine, koja bi se fokusirala na svemir. Svemirska komanda SAD bila bi slična američkoj Komandi za specijalne operacije, koja nadgleda specijalne snage različitih rodova vojske, ili američkoj sajber komandi, koja nagleda operacije u sajber prostoru širom rodova vojske.\nRok za izveštaj Pentagona o svemiru je u sredu, ali zvaničnici su rekli Glasu Amerike da će izveštaj biti gotov "u narednim danima".\nGlas Amerike je nameravao da postavi pitanje predsedniku Trampu o kašnjenju izveštaja, kada se on vratio u Belu kuću, u utorak kasno uveče, ali Tramp nije zastao da odgovori na pitanja koja su uzvikivali novinari o svemirskim snagama, posle izlaska iz predsedničkog helikoptera s južne strane Bele kuće.\nRanije tokom večeri, za vreme političkog mitingu u Tampi, na Floridi, predsednik je rekao:\n"Takođe sam dao instrukcije Pentagonu da započne sa kreiranjem šestog roda naše vojske - svemirskih snaga".


Kings of Leon pred raspadom? - Rock SvirkeRock Svirke\nKings of Leon pred raspadom?\nPosle prekida koncerta u Dalasu, američki rok bend je otkazao ostatak turneje zbog bolesti pevača. Zapadni mediji pišu da je pravi razlog svađa među članovima grupe.\nRok grupa Kings of Leon otkazala je ostatak američke turneje pošto pevač Kejleb Falovil ima probleme sa glasnim žicama i pati od iscrpljenosti.\nPromoter „Live Nation“ saopštio je odluku o otkazivanju turneje samo tri dana pošto je Falovil napustio scenu usred nastupa u Dalasu, pravdajući se vrućinom.\nOstali članovi benda, njegova braća Nejtan i Džared i rođak Metju obećali su obožavaocima preko društvene mreže Twitterr da će im se odužiti i održati novi koncert u septembru.\nMeđutim, Džared Falovil je napomenuo da „grupa ima probleme veće od dehidracije“ i da je suočena sa „velikim tenzijama“.\n„Žao nam je zbog otkazivanja koncerata, ali kako bi obožavaocima pružili šou kakav zaslužuju, moramo sada da napravimo pauzu“.\nZapadni mediji pišu da kriza u bendu traje već mesecima, a kao glavnog krivca navode upravo pevača koji želi solo karijeru.\nGrupa je izdala pet solo albuma, a svetsku slavu su stekli singlovima „Use Somebody“ i „Sex on Fire“.


Održan okrugli sto na temu finansijskih instrumenata u funkciji socijalnog, ekonomskog i društvenog razvoja sektora MMSP : Inkluzija\nOdržan okrugli sto na temu finansijskih instrumenata u funkciji socijalnog, ekonomskog i društvenog razvoja sektora MMSP\nPredstavnici Evropske komisije diskutovali su sa visokim zvaničnicima/ama državnih institucija u Srbiji o svim mogućnostima pristupa finansiranja mikro, malih i socijalnih preduzeća, ali i o tome kako bi evropska iskustva mogla da se prilagode našem tržištu. Ustanovljeno je da je neophodno doneti Zakon o mikrofinansiranju, u cilju daljeg podsticanja razvoja preduzetništva i lakšeg dobijanja kredita za MMSP.\nPrema rečima Mihaila Vesovića, direktora Sektora za strateške analize, analitike, usluge, servise i pakete proizvoda Privredne komore Srbije, jedna od prioritetnih oblasti u cilju unapređenja ambijenta za poslovanje sektora MMSPD je diverzifikacija ponude finansijskih instrumenata i izvora finansiranja. Po trenutno važećim propisima, samo banke mogu davati kredite privredi i građanima/kama, jer ne postoji regulatorni okvir koji bi nebankarskim institucijama omogućio neometan rad. Za razliku od većine evropskih zemalja, Srbija se gotovo isključivo oslanja na banke kao izvor finansiranja privrede. U strukturi finansijskog sektora, banke čine preko 92%, dok je u Evropi, prema podacima dobijenim od Evropske komisije, učešće banaka u finansijskom sektoru 70%.\nNa okruglom stolu na temu finansijskih instrumenata u funkciji socijalnog, ekonomskog i društvenog razvoja sektora MMSP, koju su organizovali Privredna komora Srbije i Evropska komisija, u prvoj sesiji fokus je bio na Republici Srbiji, a diskutovalo se o važnosti unapređenja pristupa finansiranju sektora MMSP u Srbiji, dok je u drugoj sesiji fokus bio na EU, a predstavnici/e mikrofinansijskih i nebankarskih institucija u EU predstavili su svoje modele rada, kao i na koji način je diverzifikacija izvora finansiranja doprinela razvoju sektora MMSPD, a posebno socijalnih privrednih subjekata.\nMihailo Vesović saopštio je da istraživanja ukazuju da je postojećim finansijskim instrumentima pokriveno svega 7% tržišta, dok izveštaj Svetske banke ukazuje da je samo 13% mikro kompanija koristilo kredit. Za mikrofinansiranjem najveću potrebu imaju početnici/e u poslovanju, socijalna preduzeća, mikro i mali privredni subjekti, odnosno nebankabilni segment privrede. Svi oni su praktično nevidljivi za banke jer iz različitih razloga nemaju mogućnost da uzmu bankarski kredit. Zbog toga je neophodno omogućiti funkcionisanje nebankarskih/mikrofinasijskih institucija, jer one ciljaju rizičnije kategorije klijenata. Sumirajući prioritetne oblasti na kojima se radilo u 2019. godini, i na kojima će se raditi i u 2020. godini u okviru Saveta za MMSPD i Saveta za omladinsko preduzetništvo, utvrđena je realna potreba za daljim unapređenjem okvira za pristup finansiranju. PKS je sredinom 2019. godine pokrenula Inicijativu da se formira radna grupa za izradu Zakona o nebankarskim nedepozitnim institucijama.\nNenad Šanović, pomoćnik ministra finansija, istakao je da je u okviru Ministarstva finansija formirana Radna grupa za razvojno finansiranje, a otpočela je sa radom i Radna grupa za tržište kapitala. Zbog potrebe da se MMSPD pruže dodatni izvori finansiranja za dalji razvoj njihovog poslovanja, podsetio je da je Skupština usvojila 10. oktobra 2019 dva nova zakona – o alternativnim investicionim fondovima i o investicionim fondovima sa javnom ponudom, usaglašenih sa propisima EU. Katarina Obradović Jovanović, pomoćnica ministra privrede, istakla je da je u cilju lakšeg pristupa finansiranju MMSP, Ministarstvo pripremilo nekoliko programa podrške iz budžeta, koji kombinuju bespovratna sredstva i kredite, dok je portfolio od preko milijardu kredita u evrima raspoloživo za MMSP. Za preduzeća koja su u početnoj fazi razvoja, Ministarstvo od 2016. godine sa Fondom za razvoj realizuje kreditnu liniju za početnike u poslovanju sa uključenih 30% bespovratnih sredstava. Nenad Erdoglija, zamenik generalnog direktora Sektora za kontrolu poslovanja banaka Narodne banke Srbije, istakao je da je preko 60% odobrenih kredita u 2019. godini za mikro, mala i srednja preduzeća. Dimitrios Niafas, direktor za EU politike, Evropska Komisija, istakao je da je podrška mikrofinansiranju prioritetno u EK i da je dobro što ćemo se informisati o različitim iskustvima iz EU zemalja, istakavši činjenicu da su mikrokreditni zajmovi počeli od 2010. godine sa budžetom od 200 miliona evra, a do sada su investirali oko 800 miliona evra iz EU budžeta u mikrofinansiranje, a u narednom periodu nameravaju da pružaju podršku MMSP.\nSvoje primere iz prakse izneli su Oskar Verlingden (EMN), uz kratak osvrt na situaciju u EU, Adrien Gizon (ADIE) iz Francuske, Maria Doiciu predstavila je primer Rumunije, odnosno uticaj na ekonomiju i najnovije trendove, dok je Elma Zukić (Udruženje mikrofinansijskih institucija Bosne i Hercegovine) govorila o naučenoj lekciji. Učesnicima okruglog stola obratila se i Perin Puže, direktorka za investicije i društveni uticaj iz Evropskog investicionog fonda, Valentina Pateta (Banka Etika, Italija) je govorila o međunarodnim i institucionalnim odnosima, nakon čega su primer iz Belgije prezentovali Lens Lapu i Roksen Lemersje iz Mikrostarta.\nModeratori/ke na okruglom stolu bili su poznati stručnjaci i stručnjakinje iz sfere ekonomije i finansija, gospođa Radojka Nikolić, glavna urednica magazina Biznis i finansije i Ekonometar, i Gžegož Galušek, izvršni direktor Mikrofinansijskog Centra (MFC).


NACRT ZAKONA O SISTEMU PLATA U JAVNOM SEKTORU SADRŽI 12 PLATNIH GRUPA\nMinistarstvo državne uprave i lokalne samouprave je 21. januara 2016. godine saopštilo da je koncept Nacrta zakona o sistemu plata zaposlenih u javnom sektoru izmenjen tako što se uporedivost poslova postiže razvrstavanjem u 12 platnih grupa, po utvrđenim kriterijumima i uz opšte opise platnih grupa. Utvrđena je matrica sa rasponom koeficijenata platnih grupa i platnih razreda, što značajno unapređuje transparentnost procesa kojim će se, u skladu sa ovim zakonom, zarade u državi međusobno usklađivati. Potrebno je takođe da se funkcioneri, naročito oni u izvršnoj vlasti i pored nepostojanja jedinstvene regulative koja određuje status funkcionera, uvrste u Nacrt zakona o sistemu plata zaposlenih u javnom sektoru.\nPri tome, ovaj zakon neće uređivati plate onih funkcionera koje su u dosadašnjim reformskim procesima već uređene posebnim zakonima, u skladu sa evropskim standardima, i koje predstavljaju garant njihove nezavisnosti (poput sudija, zaštitnika građana i slično).\nU cilju potpune transparentnosti i uporedivosti, Nacrt zakona obavezuje Ministarstvo državne uprave i lokalne samouprave na to da redovno objavljuje i ažurira Katalog radnih mesta, odnosno zvanja i funkcija.


Amerikanci zadovoljni potezom Palestinskog lidera, 14/2/03 - 2003-02-14\nPalestinski lider Yaser Arafat je saopćio da je odlučio da imenuje palestinskog premijera, što je ključna stavka reformi koje zahtijevaju zvaničnici međunarodne zajendice od palestinske samouprave, u nastojanjima da se okonča nasilje između Palestinaca i Izraelaca. Gospodin Arafat je ovo objavio danas nakon sastanka sa diplomatima EU, UN-a i Rusije u njegovom sjedištu na Zapadnoj obali. Palestinski lider nije kazao ko bi mogao biti premijer u palestinskoj vlasti, kada će ovo imenovanje stupiti na snagu ili kakve će ovlasti imati osoba koja bude preuzela ovu poziciju.Gospodin Arafat je kazao sljedeće:\nU svjetlu susreta sa članovima tzv Srednje istočnog Kvarteta i u svjetlu pisma koje sam poslao britanskom premijeru Tony-ju Blairu prije njegovog susreta sa predsjednikom Bushom , odlučio sam imenovati palestinskog premijera i iz tog razloga zahtijevam sazivanje parlamentarnog vijeća i centralnog vijeća kako bi dobio njihov pristanak da se poduzmu potrebni koraci u tom smislu.\nČuju se navodi se da je Arafat savjetovan da ovu poziciju ponudi sadašnjem ministru finansija Salam Fayadu. Palestinski pregovarač Saeb Erekat je kazao da ovaj potez odražava da palestinsko liderstvo želi nastaviti mirovne pregovore sa Izraelom. Izaslanik UN-a u kvartetu Terje Roed Larsen je kazao da su se i američki zvaničnici složili sa ovim posljednjim razvojem događaja, ali da nisu prisustvovali današnjem skupu, i dalje odbijajući da direktno surađuju sa Yaserom Arafatom.


Održano prvo tematsko druženje u okviru projekta Biznis mladih | IPER\nOdržano prvo tematsko druženje u okviru projekta Biznis mladih\nInstitut za preduzetništvo i ekonomski razvoj organizovao je prvo tematsko druženje u okviru projekta Biznis mladih – Program mentorstva i edukacije za mlade preuzetnike 28.06.2018. u prostorijama Erste Banke Crne Gore na temu „Kako se najbolje predstaviti investitoru?“.\nDušan Žunić iz Erste banke i Đuro Kažić iz Investicionog razvojnog fonda upoznali su mlade preduzetnike sa procedurama za dobijanje kredita kod ovih finansijskih institucija, ali i sa najčešćim greškama koje se prave u komunikaciji sa investitorima/finansijerima. Preduzetnici su zainteresovano postavljali pitanja na koja su dobijali jasne i precizne odgovore.\nSvoje zadovoljstvo tematskim druženjem sa nama je podijelila preduzetnica Aleksandra Uhrin:\n„Hvala na organizaciji. Bilo je dobro čuti dosta korisnih informacija. O pojedinim informacijama nikad ranije nijesam razmisljala tako da sam veoma zahvalna. Atmosfera na okupljanju je bila izvanredna, s obzirom da smo se tek upoznali, ja sam pozitivno iznenađena na koji način je sve proteklo i koliko mi je bilo drago da sam dio ovog projekta.“\n„Bilo nam je zadovoljstvo da u prostorijama Erste banke primimo mlade preduzetnike, one koji tek treba da počnu svoj biznis kao i one koji su počeli u protekle dvije godine, ali smo imali prilike i da vidimo neke koji već pet-šest godina uspješno rade. Smatramo da su informacije koje su danas ovdje dobili od strane predstavnika IRF-a i Erste banke bile vrlo korisne, kako po pitanju informacija koje moraju da znaju kada dolaze za kredit ili za bilo kakvu kreditnu podršku tako i o najbitnijim stvarima koje su im potrebne da bi na pravi način prezentovali svoju biznis ideju i na taj način ubijedili kreditore da podrže njihov projekat“, rekao je Dušan Žunić iz Erste banke.\nProjekat „Biznis mladih“ realizuje Institut za preduzetništvo i ekonomski razvoj (IPER) uz finansijsku podršku Američke agencije za međunarodni razvoj (USAID). Tematska druženja imaju za cilj da mladim preduzetnicima omoguće kontakte sa relevantnim institucijama u oblasti njihovog interesovanja i osnovne informacije vezano za oblast njihovog djelovanja.\nOdržana jednodnevna obuka za mlade preduzetnike na temu „Zdravlje i posao“


U Nišu najvljuju kazne za neočišćen trotoar - JUGPRESS\nU Nišu najvljuju kazne za neočišćen trotoar\nPrvi veći sneg u Nišu kažu nadležni nije doneo neke veće probleme, ali obaveze jeste. Saobraćajnice su očišćene i saobraćaj se odvija po planu, kažu nadležni. To bi moralo da važi i za pešake, pa iz JKP „Medijana“ pozivaju građane da očiste trotoare ispred svojih lokala kako bi se olakšalo kretanje pešačima i sprečili padovi. Građani su dužni da očiste sneg ispred svojih stambenih objekata, vlasnici ispred svojih lokala, preduzetnici ispred svojih poslovnih objekata, ispred zgrada u izgradnji,neizgradjenog građevinskog zemljišta i to u širini od 5 metara, i dužini objekta.\n„Sneg se čisti tako što se olaže na ivicu trotoara ali mora da se vodi računa da se ne zatvore slivnici za odvod atmosferske vode.Komunalna milicija je na terenu i upozoravamo građane na njihove obaveze i za sada nema većih problema“, kaže Dejan Kovačević iz Komunalne milicije.


Džudo savez Srbije dobio priznanje Džudo Vest Srbija Sport\nPočetna Strana Džudo Džudo Savez Srbije\nEvropa ocenila da je Srbija najbolji organizator turnira u 2007. godini\nEvropska džudo federacija dodelila je na godišnjem kongresa EJU u Varšavi značajno priznanje i titulu najboljeg organizatora takmičenja u 2007. godini Džudo savezu Srbije, prenosi Tanjug.\nKako je precizirano u saopštenju Saveza, nagrada je dodeljenja za organizaciju seniorskog Evropskog džudo prvenstva, održanog u aprilu u Beogradu, uz učešće rekordnog broja takmičara i predstavnika medija iz celog sveta.\nIako je najviša ocena dobijena odmah po završetku šampionata na kongresu u Varšavi je to i ozvaničeno, a pored Beograda u konkurenciji su bili Pariz, Rim, Hamburg, Moskva, kao i ostali gradovi u kojima su tokom ove godine održani svetski kupovi, kadetska, juniorska prvenstva i najznačajniji medjunarodni džudo turniri.\nNagradu Evropske džudo federacije je u ime srpskog saveza primio direktor Evropskog prvenstva u Beogradu Dragan Atanasov, istakavši da je ovo priznanje potvrda spremnosti i Beograda i Saveza da budu domaćin najvećim takmičenjima i da će to potvrditi i na Univerzijadi 2009. godine.\nNa kongresu Evropske džudo federacije predložene su i izmene pravila džudo borbe, koje bi trebale da doprinesu unapredjenju tog sporta, kao i njegovoj popularizaciji. Kako je najavljeno, o ovom predlogu izjasniće se Svetska džudo federacija, na čijem čelu se nalazi donedavni predsednik Marijus Vizer.\nSrbija Sport - 12:33 05/12/2007\nBeograd spreman za Prvenstvo Evrope\nSrbija položila ispit\nSrebro za Srbiju


Posjeta crnogorske delegacije francuskim institucijama\nDatum objave: 05.12.2017 11:28 | Autor: MJU\nFrancuska ambasada u Crnoj Gori organizovala je posjetu crnogorske delegacije renomiranim francuskim institucijama na temu „Upravljanje ljudskim resursima u javnom sektoru i jačanje bilateralne saradnje Francuske i Crne Gore u reformi javne uprave“ od 30. novembra do 2. decembra.\nOsnovni cilj posjete je bio da se identifikuju dalje potrebe Ministarstva javne uprave i Uprave za kadrove za 2018. godinu u skladu sa ciljevima Strategije reforme javne uprave 2016-2020. Crnogorsku delegaciju je, pored predstavnika Uprave za kadrove, činio i generalni direktor Direktorata za međunarodnu saradnju i programe pomoći u Ministarstvu javne uprave, Admir Šahmanović.\nOrganizovani su sastanci sa prestižnim institucijama, Francuskom školom za državnu upravu (ENA) i Generalnom međuministarskom direkcijom za administraciju i javnu upravu (DGAFP).\nSaradnja ENA i Crne Gore je uspostavljena 2011. godine, a dalje jačanje saradnje se proširuje u okviru implementacije projekata Evropske unije. Šahmanović je istakao potrebu za ekspertizom Francuske škole za državnu upravu u pogledu upravljanja EU projektima, ističući da je značajno oslanjati se na iskustva tzv. Twinning projekata kojima su upravljali u zemaljama regiona, poput Albanije i Hrvatske.\nU saradnji sa Generalnim sekretarijtom Vlade Francuske i Generalnom direkcijom za administraciju i javnu upravu, Francuska škola za državnu upravu kontroliše ciklus treninga za rukovodioce u državnoj upravi (CIME) koji je bio predstavljen crnogorskoj delegaciji od strane Generalne direkcije za administraciju i javnu upravu. Šahmanović je pozdravio takav pristup i istakao da postoje veliki izazovi u procesu reforme javne uprave i procesu integracije u Evropsku uniju, ali da su saradnja sa međunarodnim institucijama i razmjena i prenošenje iskustva značajna za proces reforme javne uprave. U tom pravcu, razgovarano je o modalitetima za uspostavljanje saradnje u ovoj oblasti.


Gej strejt alijansa:U užem krgu za nagradu Duga i Brnabić i Glogovac - Izazov\nBeta 14. maja 2017. 14:10\nGej strejt alijansa (GSA) saopštila je danas da će dobitnik nagrade „Duga“ za 2016/17. godinu biti proglašen u sredu, 17. maja u Skupštini Beograda, a da će žiri odlučivati izmedju pet nominovanih u uži izbor.\nU saopštenju se navodi da je žiri odlučio da u uži izbor udju – televizija N1 Beograd, ministarka državne uprave i lokalne samoupave Ana Brnabić, Opština Vračar, glumac Nebojša Glogovac i dramaturškinja Olga Dimitrijević.\n„Ovi prilozi su bili većinom afirmativni i u skladu sa Kodeksom novinara Srbije što je značajno doprinelo vidljivosti LGBT populacije u Srbiji i promociji tolerancije“, dodaje se u obrazloženju.\nIstiče se da je Ana Brnabić „prva javno autovana ministarka u Srbiji i regionu“, kao i da je učinjen istorijski iskorak – njenim imenovanjem, otovrenim govorom o njenoj seksualnoj orijentaciji i učešće na na Paradi ponosa 2016. godine.\nSvečana akademija povodom Dana studenata Prištinskog univerziteta\nZaustavljena izrada nove medijske strategije, predlog da se uključi OEBS\nVukosavljević otvorio izložbu „Kemankeš“ u Beogradu\nUNS prijavio Tužilaštvu pretnje Šešelja Oliveri Kovačević\nHaradinaj Nataši Kandić uručio „Mapu zlatnog Kosova“\nPočela sezona odbrane od grada, poruka ratarima da se pripreme\nOTKRIVENI POSMRTNI OSTACI NAŠIH OTETIH SUNARODNIKA NA KIM: Grobnica…\nTihomirova smrt u tri verzije\nZaustavljena izrada nove medijske strategije, predlog da se uključi…


05.08.2021 19:42 Autor: Raport.ba\nSusret državnog vrha Srbije i Republike Srpske u Beogradu, kao i izjave nakon tog sastanka, nisu donijeli ništa pretjerano novo kada je riječ o političkoj krizi u Bosni i Hercegovini. Glavni akteri uglavnom su ponovili svoje već poznate stavove, pri čemu je predsjednik Srbije Aleksandar Vučić bio zadužen za nešto smireniji ton, ali je bilo vidljivo da je i srpski član Predsedništa BiH Milorad Dodik pokušao da svoj nastup prilagodi tonu domaćina. I pored toga ipak je istakao da je „Bosna i Hercegovina nemoguća država, i da je potreban miran razlaz“, piše DW.\nPROČITAJTE Rekordan broj novozaraženih u Srbiji: Na koronavirus pozitivno 8.467 građana. Preminulo 45 pacijenata\nBizaran govor Aleksandra Vučića sportašicama Srbije. Kao da nešto s njim nije u redu...


Odbojkašice Novog Pazara u Novom Sadu jure Prvu B ligu\nNaslovnica Sjeverni Sandžak Novi Pazar Odbojkašice Novog Pazara u Novom Sadu jure Prvu B ligu\nOdbojkašice Novog Pazara igraće od 19. do 21. aprila na kvalifikacionom turniru za popunu Prve B lige u Novom Sadu, gde će za rivale imati istoimenog domaćina, ekipu Lazarevca i Desetku iz Niša.\n“Čestitam upravi, stručnom štabu i igračicama na rezultatu i želim im sreću u Novom Sadu, gde ih čeka teži deo posla. Na predlog gradonačelnika Nihata Biševca, odbojkašice će dobiti sportsku opremu na poklon. Grad i naš savez ulažu napore da ekipe i pojedinci imaju dobre uslove za takmičenje”, rekao je direktor pazarskog Sportskog saveza Emir Mehmedović.\nNovopazarke su ove sezone osvojile šampionsku titulu u Drugoj ligi Zapad, a sa prvacima drugoligaških grupa Istok, Zapad i Sever boriće se za jedno mesto koje vodi u viši rang.\n“Svi ovosezonski ciljevi su ispunjeni. Osim seniorki, u svojim ligama dominiraju kadetkinje i pionirke Novog Pazara. Posebno smo ponosni na školu odbojke, koja je na nivou najboljih kolektiva u državi. Imamo veliku podršku ovdašnjeg Sportskog saveza i gradonačelnika”, naveo je predsednik novopazarskog kluba Nermin Bejtović.\nOdbojkašice Novog Pazara turnir otvaraju u petak u 17.00, kada u Maloj sali Sportskog i poslovnog centra Vojvodina igraju protiv Lazarevca.\n“Možda je to i odlučujuća utakmica. Imam mladu ekipu, ali verujem u igračice. Dosta će zavisiti od servisa i od činjenice kako se budemo osećali. Zbog pritiska, bolje je što nismo domaćini. Ako budeko kompletni, to govorim zbog reprezentativnih obaveza Hene Kurtagić, možemo u Prvu B ligu”, ocenio je trener Pazarki Aldin Zoranić.


Stručnjaci iz Srbije: Inicijativa „Pojas i put“ daje smer za postojeće globalne privredne poteškoće - Kineski Radio Internacional\nStručnjaci iz Srbije: Inicijativa „Pojas i put“ daje smer za postojeće globalne privredne poteškoće\n2019-04-18 15:23:40 | CRI\nDrugo zasedanje vrhovnog samita za međunarodnu saradnju na inicijativi „Pojas i Put“ biće održano u Pekingu. Srbija predstavlja jednu od zemalja koja je najranije izrazila podršku inicijativi „Pojas i put“ i koja je učestvovala u izgradnji projekata u okviru te inicijative.\nU proteklih šest godina, Kina i Srbija su proširile svestranu saradnju u svim oblastima, čime je u velikoj meri podstaknut privredni i društveni razvoj u Srbiji. Generalni direktor Institut za međunarodnu politiku i privredu Srbije Branislav Đorđević je naveo da Srbija nije jedina zemlja koja ima korist od Inicijative „Pojas i put“. Zbog toga se može reći da ova inicijativa daje jasan smer za postojeće privredne probleme u svetu.\nĐorđević je rekao da Inicijativa „Pojas i put“ predstavlja jedinu inicijativu koja je povezana sa svetskim razvojem i koja se zalaže za zajednički razvoj u mirno doba.\nOn navodi i da je ona veoma ohrabrujuća za zemlje koje učestvuju u inicijativi „Pojas i put“. Srbija i njene susedne zemlje imaju određene probleme, njihovi međusobni odnosi nisu tako dobri, a inicijativa „Pojas i put“ im je pomogla da poprave te odnose i omogućila im je zajednički razvoj.“\nNakon što su Srbija i Kina potpisale ugovore o saradnji za zajedničku izgradnju projekata u okviru Inicijative „Pojas i put“, trgovina dveju zemalja se brzo povećala i doživela je rast od 55,7 odsto. Vrednost projekata u kojima su učestvovala kineska preduzeća dostigla je 5 milijardi američkih dolara. Međutim, govoreći o sadašnjim rezultatima, Đorđević je dodao da je to daleko od dovoljnog i naveo da Srbija mora pozitivnije da učestvuje u izgradnji inicijative „Pojas i put“.\nOn je naglasio da Srbija mora da privuče kineske investitore. „Moramo da preporučujemo Srbiju uz pomoć kancelarija, privrednih komora kao i ambasada, ne možemo da samo sedimo i sačekamo rezultate. Drago mi je što vidim da su naša trgovinska saradnja i investicije porasle, ali Srbija bi trebala da traži još širu saradnju recimo u kulturi, poljoprivredi, tehnologiji, turizmu kao i sportu.“\nGovoreći o sumnjama da će izgradnja projekata u okviru Inicijative „Pojas i put“ naneti štetu životnoj sredini, Đorđević je rekao da on nije video takve probleme. „Izgradnja infrastrukture će samo smanjiti negativan uticaj na ekologiju, jer adekvatan saobraćaj štedi gorivo i smanjuje emisiju štetnih gasova, tako da ćemo disati čist vazduh i biti zdraviji,“ naveo je Đorđević.


Vulinov pokret za podizanje spomenika Miloševiću – RTV SUNCE Arandjelovac\nHome » Srbija » Vulinov pokret za podizanje spomenika Miloševiću\n“Oni koji su palili i pljačkali Skupštinu Srbije i divljali ulicama Beograda 5. oktobra, danas bi opet da pale i ruše, ali moraju da shvate da je Srbija sada ozbiljna i uređena država, u kojoj se 5. oktobar nikada više neće ponoviti”, naveo je Komlenski u saopštenju.\nKomlenski je ocenio da Milošević zaslužuje spomenik u Beogradu i zatražio od Vlade Srbije da ima “najmanje identičan pristup” u finansiranju spomenika Miloseviću, kao u slučaju najavljene izgradnje spomenika Zoranu Đinđiću, premijeru ubijenom 2003. godine.\nU ponedeljak, na godišnjicu ubistva Đinđića, Vlada Srbije je dala Gradu Beogradu 13,2 miliona dinara da bi, kako je saopšteno, “predlog predsednika (Srbije Aleksandra) Vučića o podizanju spomenika, 15 godina posle ubistva premijera Zorana Djinđića, bio realizovan”.\n“Srušićemo spomenik Miloševiću”\nKomlenski je dodao da je Milošević bio predsednik Srbije i SRJ, koji se u Haškom tribunalu do poslednjeg sekunda svog života borio za čast i slobodu srpskog naroda i opstanak Srbije kao slobodne i nezavisne države”.\nPrevious: Siromah iz Sau Paula koji se igra sa milijarderima\nNext: “Opozicija da se pripremi na duuugu apstinenciju”


Sreda , 2019-06-26 | 11:38:38\nKandidati za predsedničku nominaciju američke Demokratske stranke suočiće se prvi put danas i sutra u dvodelnoj televizijskoj debati, u pokušaju da predstave sebe kao najboljeg protivnika predsednika Donalda Trampa na izborima u novembru sledeće godine, pišu američki mediji i ukazuju da bi rasprava mogla da se pretvori u oštar sukob ličnosti i politika.\nKandidati demokrata suočiće se opet krajem jula, a zatim svakog meseca od septembra, prenosi Radio Slobodna Evropa (RSE).\nPrva unutarstranačka glasanja po saveznim državama, takozvani prajmaris, počinju u februaru, a završavaju se u junu sledeće godine. Predsednički izbori će biti 3. novembra 2020.\nPrva televizijska debata za manje poznate kandidate biće prilika da se predstave na nacionalnom nivou, dok će oni poznatiji morati da brane svoje ranije kontroverzne politike ili delove svoje prošlosti, ocenjuje televizija NBC njuz koja organizuje debatu.\nZbog velikog broja kandidata, odlučeno je da se debata podeli na dva dela – po deset njih raspravljaće u sredu i četvrtak, ali i pored toga neće imati puno vremena, ukazuje NBC. Svaki kandidat će imati 60 sekundi za odgovor na pitanje i 30 sekundi da odgovori na potpitanje.\nU četvrtak će na binu izaći bivši potpredsednik SAD Džo Bajden, senatori Berni Sanders, Kamala Haris, Kirsten Džilibrand i Majkl Benet, te gradonačelnik mesta Saut Bent Pit Butidžidž, član Predstavničkog doma Erik Svalvel, bivši guverner Kolorada Džon Hikenluper, preduzetnik Endru Jang i književnica Marijen Vilijamson.\nNekoliko pretendenata neće učestvovati ove nedelje u debati jer nisu ispunili kriterijume – makar jedan odsto podrške u tri zasebne relevantne ankete ili prikupljanje novca od najmanje 65.000 različitih donatora.\nPrema sajtu Rilklirpolitiks, koji sakuplja rezultate anketa i računa njihov prosek, Bajden vodi s oko 32 odsto podrške glasača demokrata. Slede Sanders sa 16 odsto, Voren sa 14, Haris i Butidžidž sa po sedam, pa O'Rurk sa 3,3, Buker sa dva i Jang i Klobučar s oko jedan odsto podrške. Ostali imaju manje od jedan odsto.\nPrema opštim ocenama, senatorka Voren je loše prošla na žrebu koji je odredio učešće u debati, pošto neće imati priliku da se suoči s najvećim rivalima, Bajdenom i Sandersom, ukazuje portal Hil.\nIpak, kako navodi Hil, to bi mogla biti i prilika za Voren pošto će više moći da koristi vreme za svoj detaljan politički program, koji je već dobio pohvale i inspirisao jedan od njenih slogana "Voren ima plan za to".\nBajden ulazi u prvu debatu kao favorit i najiskusniji učesnik debata, ali i kao glavna meta rivala koji će se verovatno fokusirati na njegove poslednje sporne izjave, ističe Volstrit džurnal.\nBivši potpredsednik treći put je u kampanji u nastojanju da udje u Belu kuću, mada je sada prvi put favorit i najiskusniji učesnik debata – 76-godišnjak je učestvovao u najmanje 16 debata kao predsednički ili potpredsednički kandidat, ali, kako piše njujorški list, nikada nije bio toliko podložan napadima više protivnika.\nBajden je svoju pažnju do sada fokusirao na Trampa, s upozorenjima da bi aktuelni predsednik mogao da uništi zemlju ako bude izabran za drugi mandat. Medjutim, postavlja se pitanje da li će Bajden moći da potroši većinu vremena u debati napadajući Trampa ili će morati da brani svoju istoriju tokom četiri decenije u politici, ukazuje Volstrit džurnal.\nSada će se Bajden verovatno suočiti s pitanjima o nedavnoj izjavi da je u Senatu nekada saradjivao s dvojicom segregacionista, što je opisao kao uljudnost u to vreme.\nNjegovi rivali bi ga mogli napasti i zbog skorašnje podrške – pre nego što je promenio poziciju – zabrani federalnog finansiranja za neke usluge abortusa. Obe epizode, ističe list, već su izazvale oštru reakciju rivala.\nNajvažniji dogadjaj rane predsedničke kampanje poslužiće kao mikrokosmos širih pitanja, pre svega da li kandidati treba agresivnije da se medjusobno napadaju ili da se fokusiraju na predsednika Trampa, ocenjuje agencija Asošiejted pres.\nDrugo važno pitanje, navodi AP, jeste tenzija izmedju dva krila Demokratske stranke. Jedno traži odvažno delovanje po pitanju zdravstvene zaštite i klimatskih promena, sa zahtevom da se pokrene postupak za opoziv Trampa, dok drugo traži pragmatični pristup s istom politikom, ali i saradnju s republikancima.\nDok bi sukob dva krila i kandidata mogao da eskalira, poznatiji demokratski kandidati priznaju da bi preterano agresivan stav mogao negativno da se odrazi, a takodje je nejasno, ukazuje AP, ko bi imao koristi ako bi Bajden ili neki drugi kandidat s vrha pao nekoliko meseci pre nego što počnu prva glasanja.\nManje poznati kandidati ne mogu da priušte sebi uzdržanost u debati koja je njihova prva prilika da iznesu stavove u udarnom televizijskom terminu. AP ocenjuje da i kandidati koji su u sredini po anketama moraju da nadju način da budu primećeni, ali da ne izgledaju preterano agresivni, što mnogima od njih nameće dilemu, imajući u vidu da demokratski glasači žele kandidata koji je dovoljno snažan da pobedi Trampa.\nMada su nepisana pravila do sada sprečavala da demokratsko predsedničko nadmetanje preraste u sveopšti rat, ta pravila će biti na probi u sredu i četvrtak. Ipak, ocenjuje AP, ne očekuje se eskalacija koja bi demokrate odvela na nivo republikanske predsedničke debate 2016. godine, ispunjene ličnim napadima.\nS druge strane, medju liderima Demokratske stranke postoji bojazan da će se debata pretvoriti u horor šou, piše portal Politiko i dodaje da će se milioni Amerikanaca ove nedelje prvi put susresti s nizom demokrata koji pokušavaju da pobede Trampa, što je upravo strah vrha partije.\nDvadesetak izabranih funkcionera demokrata, stranačkih šefova, lidera sindikata i operativaca, otkrilo je u izjavama za Politiko strah da će se debata izobličiti u dvovečernju tuču.\nNekoliko je razloga zbog kojih kandidati mogu da pojačaju napade danas i sutra, piše Politiko. Pre svega, Bajdenovi rivali sve više pokazuju spremnost da ga napadnu. Takodje, prva debata dolazi u vreme kada je niz kandidata jedva primetan u anketama i očajno želi svoj veliki trenutak.\nPočetak kampanje može pasti u zaborav kada izbori krenu sledeće godine. I republikanci su na stranačkim izborima 2016. imali svoj cirkuski spektakl, a Tramp je ipak uspeo da udje u Belu kuću, navodi Politiko.\nIpak, izgledi za suočavanje s aktuelnim predsednikom posle višemesečnog demokratskog krvoprolića i dalje brinu mnoge u partiji, piše Politiko i ukazuje da polarizujuća kampanja iz 2016. i dalje utiče na brige demokrata o teškoj bitki 2020. godine, pošto strahuju da bi stranački izbori mogli da iznedre oštećenog kandidata i podeljenu partiju, pri čemu bi ovonedeljna debata mogla da pokrene upravo takvu vrstu trke.


Poslednjeg dana Kopaonik biznis foruma, na panelu „Šta mladi očekuju od biznisa” predstavnici mlade generacije istakli su izazove sa kojima se suočavaju njihovi vršnjaci, dok su članovi biznis zajednice predočili koja bi uloga privrede mogla da bude u nji\nUNICEF Srbija / 2022 / Milovanovic\nKopaonik, 9. mart 2022 - Mladi u Srbiji suočavaju se sa brojnim izazovima prilikom ulaska na tržište rada, a najveći je pronalaženje posla. To je velikim delom i zbog manjka radnog iskustva u odnosu na odrasla nezaposlena lica, a upravo to ih čini nespremnim da se suoče sa izazovima modernog tržišta rada – pokazali su, između ostalog, rezultati istraživanja koje je UNICEF predstavio na panelu „Šta mladi očekuju od biznisa” na 29. Kopaonik biznis forumu.\nU istraživanju, u kojem je učestvovalo 1,033 mladih, uzrasta 15-25 godina (36% uzrasta 15-19 godina i 22% uzrasta 20-25 godina), istaknuto je da samo 5 odsto njih smatra da preduzeća u Srbiji vode dovoljno računa o deci i mladima, a 85 odsto ima velika očekivanja od poslovnog sektora da ih podrži na njihovom budućem razvojnom putu, kroz obezbeđivanje praksi, pružanje mentorstva i mogućnosti za volontiranjem, kao i drugih prilika za sticanje poslovnog iskustva.\nNa panelu na kojem su prvi put mladi na Forumu imali priliku da kroz razgovor sa biznis zajednicom podele svoje poglede na svet i očekivanja od biznisa, učestvovali su Milica Otović, Kai Vainomaa i Nikola Samardžić, predstavnici UNICEF-ovog omladinskog odbora, Miloš Đuričanin, direktor strategije Nordeus fondacije, Dragan Filipović, predsednik UO Generali osiguranja, i Marko Mitrović, analitičar UNICEF-a. Panelu se onlajn priključio i Branko Milutinović, CEO Nordeusa.\n„Jako je važno da se mladi ljudi sretnu sa biznis sektorom dok su još u školi, kada možemo uz neka praktična znanja da se bolje pripremimo za različite poslovne izazove“, izjavila je Milica Otović, studentkinja prve godine Fakulteta za bezbednost u Beogradu.\nNajveći problem u vezi sa zapošljavanjem mladih predstavlja to što poslodavci zahtevaju radno iskustvo i praktične veštine. Prvo, mladi sami ne mogu da steknu radno iskustvo; drugo, obrazovanje, u celini gledano, ne predviđa praksu na radu. Sa druge strane, poslodavcima trebaju spremni i motivisani zaposleni koji se mogu brzo adaptirati na zahteve posla.\nKompanije u Srbiji ukazuju na nedostatak stručne radne snage, a njihovo nezadovoljstvo uglavnom proizilazi iz nedostatka neophodnih praktičnih kompetencija svršenih srednjoškolaca.\nPrvi korak sa kojim se susreću mlade osobe je izbor budućeg karijernog puta koji nastaje uglavnom prilikom izbora fakulteta. Međutim, uzimajući u obzir da se pojedini mladi ne opredeljuju za tercijarni nivo školovanja, za njih taj korak nastaje mnogo ranije. Obrazovanje je previše „tradicionalno” u stručnim školama i gimnazijama ne postoji dovoljno projektnog učenja, inovativnih kurseva, obuka, praksi i mogućnosti za volontiranje. Takvi programi u zajednicama bi omogućili mladima sticanje dodatnih veština neophodnih u njihovom procesu razvoja i tranzicije ka zapošljavanju.\n„Ono što je posebno važno je da kompanije otvore svoja vrata mladim ljudima i omoguće plaćenu praksu, mentorstvo, volontiranje. Sigurna sam da bi to omogućilo većem broju mladih ljudi nađu posao, a kompanijama da dobiju spremnije i produktivnije zaposlene“, izjavila je Kai Vainomaa, učenica gimnazije.\nPokretanje biznisa jedno je od rešenja ka kojima naginje određeni procenat mladih, međutim udeo onih koji zaista i pokrenu svoj biznis značajno je manji. Pored nedostatka iskustva i rizika koji je u preduzetništvu neizbežan, mlade u velikoj meri odvraća poslovno okruženje koje ne pruža nikakvu podršku (nedovoljan početni kapital i finansijska održivost biznisa, nepostojanja institucionalne zaštite, nedostatak informacija, nepostojanje adekvatnih kurseva i obuka koje prethode započinjanju biznisa, a ključne su za njegovo vođenje\n„Iako se u nekim školama uče predmeti koji se tiču preduzetništva, to je sve na nivou teorije. Nama bi bilo dragoceno da smo imali prilike da praktično u školi učimo te veštine tako što bi imali priliku da posetimo preduzetnike, ili da nam oni pričaju praktične stvari koje moramo svakodnevno da rešavamo“, rekao je Nikola Samardžić koji je sa 20 godina započeo svoj privatni biznis.\nDirektor Generali osiguranja, lider industrije osiguravača u Srbiji, ističe da oni ulažu u obuku novozaposlenih, nude i radne prakse za mlade ljude koji su na početku karijere.\nOsnovana prošle godine, Nordeus fondacija se prihvatila upravo izazova mladih koji se tiče nedostatka veština i znanja potrebnih za uspeh u savremenoj ekonomiji. Sa partnerskim organizacijama nastoji da se deca stave u središte obrazovnog procesa koji im pomaže da ranije otkriju svoja interesovanja i mogućnosti, kako bi ostvarila svoj pun potencijal i ostala da stvaraju u našoj zemlji.\nMiloš Đuričanin, direktor strategije Nordeus fondacije, istakao je da je obrazovanje i budućnost dece u Srbiji nije samo odgovornost škole, već svih nas koji činimo ovo društvo:\n„Na Forumu smo osetili veliku iskrenu podršku ljudi koji rade u našim kompanijama da postanemo partner obrazovanju i pomognemo da mladi budu spremniji za život i posao već po izlasku iz škole. Udružili smo se sa organizacijama koje već rade na podršci mladima i obrazovanju. Pored UNICEF--a, tu su i Inicijativa Digitalna Srbija, Centar za promociju nauke, Junior Achievement, i druge organizacije što nam u startu omogućava kontakt sa više od 2/3 srednjih škola u Srbiji. Na nama je da budemo katalizatarori promena kako na nacionalnom, tako i lokalnom nivou i povežemo znanja. Sve organizacije i ustanove koji žele da nam se priključe u ovoj inicijativi su dobrodošle, a na sajtu Nordeus fondacije postoje i informacije na koji način to mogu da učine”, rekao je Miloš Đuričanin.\nNordeus fondacija uveliko podržava razvoj kreativnosti i inovacija u školama, fokusirajući se na kvalitet učenja i upotrebu digitalnih tehnologija, podršku u interdisciplinarnom pristupu obrazovanju koji decu stavlja u središte obrazovnog procesa, a Branko Milutinović CEO Nordeusa kaže da je priča Nordeusa i Nordeus fondacije tek počela:\n„Pred nama je šansa da iskoristimo ovaj trenutak u kome znanje menja svet. Živimo u vremenu u kome nikad veći uticaj na ekonomski prosperitet nije imalo znanje i sposobnost populacije da znanjem stvara vrednost. Istorijski gledano, zemlje koje su najviše ulagale u znanje i inovacije drastično su menjale svoju poziciju u svetu, i kvalitet života i prilika koje pružaju svojim građanima. Danas je jedino važno šta znaš i kakvu vrednost možeš da napraviš i to će biti još surovije, ili još veća prilika u decenijama koje dolaze. Sreća da je Srbija u poziciji da mi to možemo da konvertujemo dosta uspešno ako budemo pametni”, ocenio je MIlutinović na Kopaonik biznis forumu.\nU želji da podrži napore institucija u Srbiji, UNICEF u Srbiji će učiniti radne prakse dostupnim. Program Unapređenje zapošljivosti mladih će poslodavcima pružiti mogućnost da se, u skladu sa svojim potrebama, angažuju i pruže šansu mladima iz posebno osetljivih kategorija. Program je počeo 1. novembra 2021. godine i trajaće do kraja 2022. godine. Plan je da se kroz obuku i plaćenu radnu praksu poveže najmanje 2000 mladih i 500 poslodavaca. Zainteresovani mladi i poslodavci mogu da se prijave i uzmu učešće u ovom programu putem platforme za prijavu Biram uspeh – program unapređenja zapošljivosti mladih www.biramuspeh.com.\nUNICEF u Srbiji i The Body Shop zajedno u kampanji podrške mladima


JCI Evropsko-Azijska biznis konferencija – JCI Serbia\nAktuelni događaji u svetu primoravaju ljude u svim zemljama da traže nove načine za komunikaciju i razvoj svog poslovanja. Zbog toga je JCI Rusija odlučila da održi prvi online poslovni forum koji će okupiti mlade lidere i preduzetnike kao i učesnike JCI organizacije iz Evrope i Azije.\nNa forumu će učestvovati preko 3000 članova JCI organizacije koji predstavljaju više od 50 zemalja Evrope i Azije.\nVodeći predavači i preduzetnici, stručnjaci i privrednici zajedno će razgovarati o novim formatima interakcije u našem promenljivom svetu i deliti iskustvo kako bi pronašli nove partnere i prijatelje.\nPosebno nas raduje što će JCI Srbija imati svoju predstavnicu na Konferenciji. Naša predsednica JCI Srbije Julijana, održaće svoj Masterclass na temu Kako osnažiti žene da preuzimaju liderske pozicije u cilju povezivanja mladih liderki sa njihovim pravima, biznisom i ciljevima održivog razvoja.\nPrva Online JCI Evropsko-Azijska biznis konferencija održaće se 17. septembra 2020. godine. Besplatne prijave su otvorene na zvaničnom sajtu.\nUčesnici i predavači na konferencijiUčesnici i predavači na konferenciji


Noćni krem – Institut "Dr Josif Pančić"\nMoć biljaPočetna » Prodavnica – Moć Bilja » Kozmetički preparati » Noćni krem\nNoćni krem količina\nSKU: 642100 Category: Kozmetički preparati\nKOLEKCIJA MOĆ BILJA\nLepa, negovana i zdrava koža zahteva pravilnu i svakodnevnu primenu preparata za očuvanje njene vitalnosti i svežine. Dnevni i noćni krem kolekcije MOĆ BILJA Instituta za proučavanje lekovitog bilja „Dr Josif Pančić“, jedinstvenom kombinacijom biljnih ekstrakata, prirodnih ulja, vitamina i kozmetički aktivnih kompleksa obezbeđuju koži kompletnu negu, održavaju njene funkcije na optimalnom nivou, jačaju otpornost i štite je od štetnih spoljašnjih uticaja.\nVisokokvalitetni aktivni sastojci dubinski hrane kožu tokom čitave noći, regenerišu je aktivirajući metaboličke procese u ćelijama i usporavaju procese nastajanja bora. Vitamin E i komponente prirodnog vlažećeg faktora nadoknađuju izgubljenu vlažnost koži, jačaju njenu otpornost i daju joj neophodnu punoću. Elastin ublažava postojeće bore i uspostavlja vitalnost i mekoću kože, a ekstrakti nevena i divlje ruže ispoljavaju antioksidantno delovanje, sprečavaju stvaranje slobodnih radikala i prevremeno starenje kože i omogućavaju optimalnu i dugotrajnu hidrataciju kože.\nPodloga krema omogućuje formiranje hidrolipidnog filma na površini kože koji tokom čitave noći predstavlja izvor obilja aktivnih principa prirodnog porekla koji vraćaju koži zdrav i blistav izgled. Namenjen je nezi svih tipova kože.\n2 recenzije za Noćni krem\nDuska – 9. septembra 2018.\nJako dobra tekstura kreme i miris, a najbolje od aveg sto znas da je sve prirodno!\nĐorđe Trajković – 9. aprila 2019.\nKoristim ovu kremu već neko vreme i nemam apsolutno nijednu bubuljicu na licu. Meni savršeno odgovara i sve preporuke.\nInstitut Dr Josif Pancic – 10. aprila 2019.\nRaduje nas da ste zadovoljni proizvodom, najlepše zahvaljujemo na komentaru!\nNoćni anti-age krem\nPoklon set ANTI-AGE kolekcija\nKozmetički set „MOĆ BILJA“ +poklon\nprevious post: Krem za ruke sa ekstraktom nevena\nnext post: Dnevni krem


HAKERI ANONIMUSI PROVALILI: Jelena Milić radi za britansku službu\nŠefica Centra za evroatlantske studije (CEAS) Jelena Milić radi za britanske tajne službe, govore dokumenta koja je objavila međunarodna hakerska organizacija “Anonimus”.\nGlavna lobistkinja NATO u Srbiji pripadnik je organizacije Integriti inišiejtiv, koja je pod direktnim patronatom britanske vlade i njenih tajnih službi, a čiji je cilj suzbijanje uticaja Rusije u svetu i mešanje Londona u unutrašnje stvari drugih država.\nVeza u ambasadi\nOrganizacija, čiji je Milićeva član, jeste projekat pokrenut u jesen 2015. sa ciljem da se navodno bori protiv ruske propagande i dezinformacija, koje Kremlj plasira. Integriti inišiejtiv u svakoj zemlji ima svoje agente, koji prikupljaju i manipulišu određenim informacijama, dele ih međusobno i šalju u centralu u Londonu.\nImena tih agenata nisu bila poznata sve dok Anonimusi nisu objavili tajna dokumenta organizacije. Iz njih se vidi da je Milićeva deo šire mreže ljudi po Evropi, koji rade u potpunoj tajnosti. Oni u britanskim ambasadama u svakoj zemlji imaju svoje kontakte, koji takođe dosad javnosti nisu bili poznati. Međutim, u procurelom materijalu objavljena su imena svih kontakata po diplomatskim predstavništvima, te se saznalo da je u Srbiji za projekat Integriti inišiejtiv zadužena službenica britanske ambasade u Beogradu Lusi Mejsels.\n– Krijući se iza “dobronamernih akcija”, Britanija je u stvari napravila ogromnu informacionu tajnu službu u Evropi, SAD i Kanadi, sačinjenu od predstavnika političke, akademske, vojne i žurnalističke zajednice sa centralom u Londonu. To je prikrivena struktura za političke i finansijske manipulativne aktivnosti pod kontrolom britanske tajne službe – navode Anonimusi, koji su dosad objavili samo deo hakovanih dokumenata.\nKako se Britanija preko mreže Integriti inišiejtiv meša u unutrašnje stvari nezavisnih evropskih država najbolje pokazuje primer iz Španije od letos, u kojem je učestvovala i srpska NATO lobistkinja. Naime, španska vlada objavila je 7. juna da je jedan od kandidata za mesto šefa direktorata za nacionalnu bezbednost pukovnik Pedro Banjos, istaknuti vojnik i ekspert za geostrategiju, terorizam i obaveštajne aktivnosti.


Velika izborna pitanja: Kultura - Kosovo 2.0\nVelika izborna pitanja: Kultura\nPiše Kosovo 2.0 - 06.06.2017\nKako obogatiti kulturni život na Kosovu.\nKako se izbori bliže, izborna groznica je sve jača. Hiperbolična i ambiciozna obećanja dominiraju diskursom, dok dvadesetčetvoročasovna pokrivenost prelazi sa intervjua na intervju i sa teme na temu.\nKulturna scena Kosova je pomogla da se ova država predstavi u pozitivnom svetlu širom sveta, dok su njeni predstavnici dobijali međunarodne nagrade iz umetnosti. Međutim, ovi uspesi su se dešavali pre uprkos nedostatku državne pomoći, a ne zahvaljujući istoj.\nOvaj paradoks je, možda, najbolje prikazan u svetu opere. U proteklih nekoliko godina, operski pevači rođeni na Kosovu, poput Rame Ljahaj i Eljbenite Kajtazi, nastupale su u najpriznatijim mestima širom sveta, uključujući Rojal Albert Hol u Londonu, Deutsche Oper u Berlinu i Narodnu operu Pariza. Ipak, na Kosovu ne postoji prostor u kom bi ove zvezde nastupale.\nJoš je 2006. jedan prostor pored Tehničkog fakulteta Univerziteta u Prištini namenjen u svrhu izgradnje Operskog i baletskog teatra. Projekat iskopavanja vredan milion evra je počeo na ovom mestu 2010. godine, ali se otada tu samo otvorena rupa, i pevaju samo – horovi žaba.\nU pogledu finansiranja, Ministarstvo kulture, omladine i sporta često se nalazi na kraju reda kada se raspoređuje državni budžet. Godine 2008, kada je Kosovo proglasilo nezavisnost, samo 1,05 odsto državnog budžeta je otišlo ovom ministarstvu. Ove godine je brojka dostigla svoj vrhunac, 2,34 odsto, iako je Odeljenje za kulturu dobilo manje od osam miliona iz ukupnog budžeta sa 33,5 miliona evra. Odeljenju za sport se od 2012. alocira oko 50 odsto budžeta ministarstva, zbog čega odeljenja zadužena za kulturno nasleđe, omladinu i kulturu moraju da podele međusobno ostatak.\nLjudi koji su na čelu ministarstva nisu baš oni koje bi svako poželeo; dva bivša ministra su pod istragom kod državnog tužioca zbog navoda o zloupotrebi vlasti. Ministri su bili i predmet kritika članova umetničke zajednice koja se žali zbog nemara i političkih postavljenja u institucijama kulture. Oni, takođe, ne izgledaju kao neko ko se previše zalaže za kulturu. Zamenik ministra kulture u proteklom skupštinskom sazivu, Redžep Hoti, bio je, čini se, nesvestan toga ko je umetnik Sisljej Džafa, uprkos tome što je ovaj učestvovao na Bijenalu u Veneciji, u čemu ga je podržalo ministarstva.\nMinistarstvo kulture, omladine i sporta je ključno za jednu državu i efekti njegovog rada mogu da budu dalekosežniji nego što bi moglo da se očekuje. Nedavno objavljena studija Kosovskog centra za bezbednosne studije, je identifikovala ulogu Ministarstva kulture, omladine i sporta kao ključnu u prevenciji islamskog terorizma u ovoj zemlji, prepoznajući unapređenje kulture i sporta kao ključni korak.\nRad na očuvanju kulturnog nasleđa je još jedna oblast za koju postoji velika zabrinutost. Nakon što je odbačena aplikacija Kosova da pristupi UNESCO, civilno društvo je ocenilo da delimična odgovornost za ovaj neuspeh leži u tome što su kosovske institucije i dalje slabe po pitanju zaštite kulturnog nasleđa i pozvalo je Vladu da ova tema za nju bude prioritet. Rezultati ovoga mogu da budu još katastrofalniji od neuspeha da se pristupi međunarodnim organizacijama. Trogodišnja devojčica Dženeta Gaši je prošle godine poginula u Prizrenu kada je krov koji se nalazi na listi kulturnog nasleđa pao na nju posle jake kiše.\nKako država može da radi ka tome da građanima pruži bogat kulturni život, dok istovremeno štiti kulturne artefakte koje su ostavile prošle generacije? K2.0 je detaljno istražio literaturu pet partija i kontaktirao njihove članove da sazna odgovor na ovo pitanje.\nPDK je vodila Ministarstvo kulture, omladine i sporta u vladi 2011-14, kada je Memlji Krasnići bio ministar. U tom vremenu, PDK je svoje politike usmerila ka dostizanju onoga što u svom programu iz 2014, “Nova misija”, opisuje kao ‘kulturnu diplomatiju’: slanje kosovskih umetnika na brojne kulturne događaje širom Evrope.\nUmetnici su finansirani preko Odeljenja za kulturu ovog ministarstva, čiji je budžet povećan u Krasnićijevom mandatu, sa četiri miliona evra 2011. na 6,3 miliona evra 2014. Međutim, ovo odeljenje nije oduvek bilo primarni korisnik značajnog povećanja budžeta Ministarstva. Odeljenje za kulturu je 2012. i 2013. dobilo znatno manje sredstava od budžeta Ministarstva u procentima, jer je više sredstava namenjeno sportu.\nPDK je u predizbornoj kampanji 2014. obećala da će udvostručiti budžet ovog ministarstva, podvlačeći povećanje od preko 40 miliona evra u svom programu “Nova misija”. PDK je ušla u koalicionu vladu sa LDK-om u skupštinskom sazivu koji je tada usledio, dok su njeni partneri vodili ovo ministarstvo u celom trajanju Vlade. Iako je budžet Ministarstva povećan na oko 33,5 miliona evra 2017, i dalje nije dosegao cilj od 40 miliona evra koji je PDK sebi zacrtala.\nK2.0 je kontaktirao Krasnićija pitajući ga kako bi PDK sačinila budžet za kulturu ukoliko ova partija formira Vladu. Iako je Krasnići primio pitanja, obavestio nas je da u ovom trenutku neće moći odgovoriti.\nProšla koaliciona Vlada LDK-PDK takođe je bila predmet žestoke kritike zbog politizacije institucija kulture. Valjdet Avdiu je 2014. postao generalni direktor Narodnog pozorišta Kosova. Ovo postavljenje je izazvalo žestoku reakciju umetničke zajednice na Kosovu, a zbog veza koje Avdiu ima sa vođstvom PDK-a. K2.0 je pitao zamenika ministra kulture, omladine i sporta u proteklom skupštinom sazivu i kandidata PDK-a za skupštinu, Redžepa Hotija, kako će njegova partija osigurati da postavljenja u institucijama kulture budu oslobođena politike, ali nismo dobili odgovor.\nProgram “Nova misija” na prvo mesto stavlja i izgradnju savremenog muzeja umetnosti, renoviranje Narodnog pozorišta i izgradnju Operskog i baletskog teatra, što su obećanja koja se navode u PDK-ovoj literaturi za ovogodišnje izbore, pod nazivom “Novi početak”.\nPDK-ova administracija 2011-14. nije uspela da izgradi Operski i baletski teatar zbog nedostatka sredstava; u ovogodišnjem izbornom materijalu nedostaje objašnjenje o tome odakle će se sredsta prikupiti za izgradnju ove zgrade. K2.0 je pitao Hotija o konkretnim planovima PDK-a kako bi u novom mandatu Operski i baletski teatar ugledao svetlost dana, ali nismo dobili odgovor. PDK je odbio i da učestvuje u ovonedeljnoj debati o kulturnim politikama, što je rasprava čiji je domaćin bila platforma Kallxo.com.\nPlatforma “Novi početak” obećava da će uspostaviti “Muzej mira” i “Muzej kosovskog oslobodilačkog rata”. Međutim, ne navode se detalji o tome kako bi ovi projekti postali finansijski isplativi. Ova platforma obuhvata i politike o kulturnom nasleđu, uključujući osnivanje novog inspektorata i povećanje budžeta za restauriranje i arheološke iskopine.\nMeđutim, ova partija nije uvek imala mnogo uspeha u obnovi. PDK vodi Opštinu Prizren, čiji je gradonačelnik Ramadan Muja. Članovi civilnog društva, uključujući one angažovane u zaštiti kulturnog nasleđa, poput Hajrule Čekua iz NVO Ec ma ndriše, pozivali su Muju da podnese ostavku zbog “degradacije” grada koji PDK naziva “svojim Jerusalimom”.\nLDK je bila na čelu Ministarstva kulture, omladine i sporta punih 14 godina od kraja rata 1999, dok je jedina pauza koju su imali bila ona 2011-14. Od šestoro ministara iz redova LDK-a, specijalni tužilac je dvojicu — Astrita Haraćiju i Valjtona Bećirija — optužio za zloupotrebu položaja.\nGodine 2012, nakon što su Haraćiji i Bećiriju istekli mandati, ova dva bivša ministra su optužena da su potpisali protivzakonite ugovore sa dvema filmskim kompanijama, oštećujući tako budžet Kosova. Apelacioni sud je prošle nedelje oslobodio obojicu na osnovu žalbe o dužini vremena koje je proteklo nakon što je podnesena optužnica.\nNajnoviji ministar LDK-a je Kujtim Šalja, koji je ministrovao u proteklom skupštinskom sazivu. Šalja je bio predmet kritika predstavnika raznih nezavisnih festivala kulture, uključujući Iljira Bajrija iz Festivala džeza Priština, a za to što nije podržao nezavisne umetnike u njihovom radu. Manjak ulaganja u film i pozorište je, takođe, kritikovan, i to do te mere da su glumci Narodnog pozorišta nedavno počeli da protestuju zbog loših radnih uslova.\nK2.0 je stupio u kontakt sa odlazećim ministrom Kujtimom Šaljom kako bi ga pitali o planovima LDK-a za ulaganje u kulturu i o konkretnim planovima za izgradnju mnogo puta obećane zgrade za operu. Nismo dobili odgovor. Međutim, Faton Peci, kandidat LDK-a za Skupštinu na predstojećim izborima, pojavio se 5. juna na debati o kulturnim politikama, što je rasprava čiji je domaćin bila platforma Kallxo.com, gde je Peci pomenuo Operski i baletski teatar.\nPeci je optužio Opštinu Priština za neuspeh izgradnje teatra, navodeći da Opština nije namenila zemljište koje je bilo potrebno, jer je Ministarstvo planiralo da operu nazove po Ibrahimu Rugovi. Predstavnici Samoopredeljenja su u ovoj debati negirali optužbe, izjavljujući da ovakav zahtev nikada nije podnet Opštini.\nK2.0 je uspeo nabaviti primerak programa LDK-a za upravljanje, koji je sastavljen zajedno sa njenim koalicionim partnerima, Novom alijansom Kosova (AKR) i Alternativom. Na kraju ovog programa, u poglavlju 10 koje obuhvata kulturu, omladinu i sport, koalicija daje sedam obećanja u oblasti kulture. Prvo navodi da će “kulturni identitet i identitet vrednosti biti u središtu pažnje…” bez ikakvih objašnjenja. Druga tačka navodi “dobru upravu (evropski koncept upravljanja u oblasti kulture)”; ponovo nema ni ovde objašnjenja.\nKonkretnije, ova partija obećava i “stalni porast budžeta državnih institucija kulture, kinematografskih institucija i izdavačkih kuća; takođe, finansijska podrška renoviranju zgrada umetnosti i kulture u opštinama”, iako se precizne brojke ne navode. K2.0 je pitao kako LDK planira da ulaže u kulturu, ali nismo dobili odgovor.\nMeđutim, Peci je u gorepomenutoj debati branio rad LDK-a kada je reč o investiranju u kulturu, ističući da je samo u 2017. budžet resornog ministarstva povećan sa 19 miliona evra na 33 miliona evra; što je rast od 65 odsto. “1,9 miliona evra koji su alocirani za kulturno nasleđe je poraslo na 5 miliona”, navodi on. “Unapredili smo i zakone o kulturi, kulturnom nasleđu i sportu, a sastavili smo i strateška dokumenta koja su uspela da depolitizuju institucije kulture”, dodaje Peci, iako nije otkrio na koje institucije misli.\nOn je obećao da će LDK nastaviti da ulaže u infrastrukturu i objekte kulture na centralnom i opštinskom nivou i najavio da su počeli da grade Muzej prirodnih umetnosti u Kosovu Polju.\nLDK-ov program obećava da će uspostaviti dva muzeja, Arheološki muzej i Etnološki muzej. Jedan Etnološki muzej radi u Prištini od jula 2006. u okviru Narodnog muzeja Kosova. K2.0 je pitalo odlazećeg ministra Šalju o tome šta podrazumeva pod ovim “uspostavljanjem”, ali nismo dobili odgovor.\nSaranda Bogujevci, bivša šefica Odeljenja za kulturu u Opštini Priština i kandidatkinja Samoopredeljenja za Skupštinu, izjavila je za K2.0 da će prvi prioritet Ministarstva kulture, omladine i sporta pod vladom Samoopredeljenja biti izgradnja Operskog i baletskog teatra. Ova politika se navodi u ‘40 prioriteta vlade Samoopredeljenja’ o kojima su prošlog meseca govorili Aljbin Kurti i Špend Ahmeti.\n“Imamo cilj da uradimo dizajn zgrade i odredimo mesto za izgradnju Operskog teatra u prvoj godini, kao i da alociramo sredstva za ovaj projekat”, Bogujevci je izjavila za K2.0. Čini se da ovo obećanje sugeriše da će Samoopredeljenje zanemariti rad ka izgradnji Operskog i baletskog teatra koji su obavile prethodne administracije, te da će reoblikovati projekat, počevši od nule.\nPrema Alternativnom programu Samoopredeljenja za upravljanje iz 2013, ljudi svih uzrasta širom Kosova moraju da imaju lak i ravnopravan pristup kulturnim i umetničkim iskustvima, njima se mora omogućiti da se izraze u umetnosti i kulturi.\nKako bi se ovo ispunilo, Bogujevci kaže za K2.0 da bi vlada Samoopredeljenja blisko sarađivala sa opštinama na projektima koji podržavaju kulturu. Ona je istakla da bi se ovo sprovelo kroz infrastrukturne projekte: renoviranje kulturnih centara, ulaganje u bioskope, funkcionalizacija pozorišta koja su oštećena, redovna ulaganja u biblioteke i fondove za knjige i izgradnja rekreativnih prostora za nove umetnike. Ona je dodala da će Samoopredeljenje iskoristiti neiskorišćenu državnu imovinu i pretvoriti je u kreativne prostore uz pomoć kombinovanog finansiranja od budžeta ministarstva i opština, kao i uz pomoć donacija.\nMeđutim, Odeljenje za kulturu u okviru Opštine Priština, koju vodi Samoopredeljenje, često je bilo predmet kritika umetničke zajednice i drugih stranaka zbog svoje neangažovanosti u forsiranju kapitalnih investicija, kao i u oblasti alociranja budžeta i zbog manjka strategije za kulturni život u glavnome gradu. Na čelu Odeljenja za kulturu su u protekle četiri godina bila tri šefa, a Bogujevci je bila druga po redu.\nAlternativni program Samoopredeljenja za upravljanje predviđa osnivanje Nacionalne agencije za razvoj umetnosti koja bi kreirala fond namenjen umetničkim poduhvatima i pomogla novim umetnicima da se usavršavaju. Prema slovu ove platforme, Ministarstvo kulture ne bi subvencionisalo ovaj fond. Objašnjavajući način na koji bi fond bio finansiran, Bogujevci sugeriše da bi međunarodne donacije, filantropi i budžetski kapaciteti Kosova bili finansijeri, dok smatra da je budžet dosad pružao “posebnu podršku” samo nekolicini odabranih projekata.\nU pogledu budžeta, Bogujevci je izjavila da Samoopredeljenje ima cilj da poveća podršku kulturi tako što bi se fondovi oslobodili velikog trošenja na “kapitalne projekte”, uključujući auto-puteve. Pričajući o Odeljenju za kulturno nasleđe, Bogujevci je dala specifično obećanje da će povećati budžet za 100 odsto u prvoj godini Vlade.\nOna je dalje navela da će ova partija unaprediti zakonski okvir za zaštitu kulturnog nasleđa u ovoj državi, koristeći smernice iz Venecijanske povelje iz 1964. koja daje međunarodne savete za očuvanje kulturnog nasleđa. Ova stranka podvlači osnivanje novog tela u okviru Saveta Kosova za kulturno nasleđe, koje bi imalo zadatak da osmisli i sprovede politike upravljanja u pogledu kosovskih lokaliteta svetske baštine na listi UNESCOa-a, kao i da pripremi nove aplikacije za uvrštavanje u ovu listu, uključujući Istorijski centar Prizrena.\nJedna druga politika Samoopredeljenja za kulturno nasleđe obuhvata povratak artefakata kulturnog nasleđa, kao i arhive koja dokumentuje kosovsko kulturno nasleđe od Srbije, iako ova partija ne podvlači kako će ovo da ostvari. Bogujevci navodi da će ova stranka težiti da ukine pravo verskih zajednica da same upravljaju lokalitetima kulturne baštine, iako nije navedeno koje zajednice bi ovim bile obuhvaćene.\nBogujevci je kazala da je namera njene stranke da aplicira za članstvo u UNESCO kako bi država dobila veća prava u očuvanju kulturne baštine i kako bi UNESCO ‘Srednjovekovni spomenici na Kosovu’ (koji obuhvataju četiri srpska pravoslavna objekta) postali kosovsko kulturno nasleđe.\nU petnaestostraničnom AAK-ovom političkom programu iz 2014, ne navode se konkretni koraci ili projekti koji bi bili u vezi sa oblašću kulture, a izjave članova AAK-a o kulturi je, takođe, bilo teško pronaći.\nK2.0 je stupio u kontakt sa kancelariijom AAK-a za medije, kao i sa odlazećom poslanicom Teutom Hadžiu, kako bi postavili niz pitanja, uključujući zašto kultura nije deo njihovog programa, koje institucije će AAK posebno podržati a na koje će se fokusirati, te koliki bi trebalo da bude budžet Ministarstva kulture, omladine i sporta. Mi smo poslali i upite u vezi sa izgradnjom Operskog i baletskog teatra, politizaciji institucija kulture i inicijativama po pitanju kulturnog nasleđa. Nismo dobili odgovor ni na jedno pitanje.\nMeđutim, Arber Vlahiu, novi član AAK-a koji se pridružio ovoj stranci pre dve nedelje, odabran je da učestvuje u debati platforme Kallxo.com održanoj 5. juna, gde je bilo reči o kulturnim politikama. Vlahiu je zaključio da Kosovo, kao država, ima svoje manjkavosti, te da je jedna od oblasti u kojoj ove manjkavosti postoje upravo kultura. On je naglasio da je budžet namenjen kulturi nedovoljan da pokrije potrebe u zemlji. Vlahiu je istakao da postoji potreba za izgradnjom stadiona, kulturnih prostora za mlade ljude, pozorišta, kulturnih ansambala, ali je govorio i o pitanjima u vezi sa kulturnim nasleđem. Međutim, Vlahiu nije pomenuo precizne brojke kada je reč o budžetu i nije govorio o koracima koje bi njegova partija preduzela kako bi zadovoljila ove potrebe.\nDrugo pitanje o kom se govorilo je o tome da samo javne institucije koriste javne prostore za umetnost, te da se mora sprovesti demonopolizacija ovih prostora kako bi oni bili dostupni raznim umetničkim strujama. Vlahiu je kazao da je važno depolitizovati sve institucije kulture i “iskoristiti potencijal mladih ljudi kako bi se podstakli kultura i umetnost”.\nGovoreći o kulturnom nasleđu, odgovarajući na pitanje o tome koji konkretni planovi su planirani za očuvanje baštine, Vlahiu je rekao da će njegova stranka obnoviti sve objekte koji su klasifikovani kao kulturno nasleđe, da će ti objekti biti očuvani i sačuvani, jer su do sada bili zapostavljeni i ostavljeni zubu vremena.\nMeđutim, njegovoj stranci baš i nije išlo kada je reč o obnovi. AAK je 2012. vodila Opštinu Đakovica, na čijem je čelu bio tadašnji gradonačelnik Palj Ljekaj, gde je nadgledala projekat kontroverzne renovacije gradskog Starog grada koji se nalazio na listi kulturnog nasleđa za privremenu zaštitu. Članovi civilnog društva, pa čak i Ministarstvo kulture, omladine i sporta reagovali su protiv ovog projekta u to vreme, opisujući ga kao “preveliku intervenciju u kulturnom nasleđu”.\nKao deo renoviranja, staro kamenje je uklonjeno i zamenjeno mermerom iz Mališeva. Pored komentara zvaničnika ministarstva, građani su ovaj rad, takođe, smatrali preobražajem identiteta Staroga grada. Opština Đakovica je branila ovaj svoj projekat, navodeći da je kamenje samo privremeno uklonjeno i da se čuva na “bezbednom mestu”, a kako bi se koristilo prilikom budućih projekata restauracije.\nKasnije se saznalo da je kamenje ostavljeno pored male reke van grada. Ministarstvo je naredilo zaustavljanje restauracije i povratak kamenja, dajući opravdanje da je ova restauracija oštetila kulturno nasleđe.\nU svom političkom programu, Nisma koristi termin ‘kultura’ samo nekoliko puta, uglavnom u rečenicama kao što su ove: “laži su postale politička kultura”, “zakone pišu nekulturni” i “loši uslovi našeg kulturnog života”. Jedini put kada se reč kultura koristi u smislu oblasti kulture je u ovoj rečenici: “Pre ovoga, naša vizija je da imamo privredu, tržište, obrazovanje, kulturu, sistem zdravstvene zaštite i turizam bez granica na čitavoj našoj državnoj teritoriji”.\nK2.0 nije pronašao nikakve nagoveštaje Nisminih zvaničnika o njihovim stavovima prema kulturi u periodu pre ove predizborne kampanje. K2.0 je stupio u kontakt sa kancelarijom Nisme za komunikaciju sa medijima, pitajući zbog čega je kultura slabo zastupljena u njihovoj političkoj platformi, koje politike Nisma predviđa kada je reč o kulturi i da li ova partija ima cilj da poveća budžet Ministarstva kulture, omladine i sporta. Pitali smo i kako gledaju na politizaciju institucija kulture, na izgradnju Operskog i baletskog teatra i koje su Nismine najvažnije ideje kada je reč o očuvanju kulturnog nasleđa. Nismo dobili odgovore.\nMeđutim, ovu partiju je na debati platforme Kallxo.com predstavljao nekadašnji glumac koji je postao političar, Sunaj Račaj, a koji je govorio na temu kulturnih politika. Račaj je kazao da, iako je budžet Ministarstva povećan za 65 odsto, ovo nije primetno u kulturnim dešavanjima u zemlji, posebno ne kod umetničke zajednice, kojoj ovaj budžet pripada. Međutim, on nije ponudio konkretne detalje ili brojke u vezi sa budžetom koji njegova stranka predviđa za Ministarstvo kulture.\nRačaj je naglasio glavne probleme s kojima se umetnici i zajednica stvaralaca suočava u ovoj državi, izjavljujući da je njegov politički angažman pokušaj da “depolitizuje kulturu ulaskom u politiku”. Prema njegovom stavu, politizacija institucija kulture je jedan od najvećih problema s kojima se kultura suočava i predstavlja jedan od prioriteta njegove partije. On je spomenuo politička postavljenja na ključne položaje odbora ovih institucija, ali nije govorio o detaljima toga kako će one biti depolitizovane ili koje će mehanizme Nisma iskoristiti da postigne ovaj cilj, ali jeste naveo da je “došlo vreme da stvaraoci pronađu prilike i promene situaciju u kojoj se nalaze kultura i institucije kulture preko stranaka koje ostavljaju prostora za tako nešto”.\nRačaj je govorio o tome ko bi trebalo da vodi Ministarstvo kulture. On je rekao da se na ovom položaju mora naći osoba koja unapređuje infrastrukturu u oblasti kulture, omogućuje angažman Kosova u međunarodnim institucijama kulture i ne postavlja partijske vojnike za članove odbora institucija kao što su Narodno pozorište i Kinematografski centar Kosova.\nKada je upitan o tome koje bi nezavisne mehanizme Ministarstvo kulture trebalo da koristi i podržava kako bi rešilo probleme u ovoj oblasti, Račaj je rekao da “postoje inicijative, udruženja i organizacije koje moraju dobiti podršku” i tvrdi da je važno imati stručnjake koji će voditi ovaj sektor; za razliku od onoga što smo viđali ranije.\nZa više informacija o stavovima kosovskih stranaka, pogledajte video K2.0 o ideologiji i pročitajte prethodno napisane članke o izbornim pitanjima, uključujući zapošljavanje, obrazovanje, vojsku, rodnu ravnopravnost, zdravstvo, sport, LGBTI prava i korupciju.


Objavljeno: 13:51, 1. фебруара 2015.\n„Američki ulagači su spremni da investiraju u različite industrijske sektore, ali pod okriljem efikasne vladavine prava i vidljive borbe protiv i posljednjeg traga korupcije. Tamo gdje vlasti budu uspješno pružale sigurnost stranom investitoru, američki biznismeni će vrlo rado doći“, rekao je Marfi.\n„Amerika sve više izvozi tečni gas i naftu i mogla bi postati alternativni snabdjevač na području Balkana. Tačno je da je potrebno rješiti transport američkih energentata do Balkana, ali već su toku pregovori o izgradnji potpuno novog terminala u Hrvatskoj.“\n„Evropljani okljevaju da se bave takvom tehnologijom, međutim uspjeh eksploatacije nafte i gasa iz škriljaca u Americi nije samo u malim troškovima proizvodnje, već i u tome što je ekološki sigurna. Američka tehnološka pomoć je na raspolaganju“, dodao je on.\nMarfi ne isključuje ni nuklearne elektrane, poput one koju kompanija „Vestinghaus“ gradi u Bugarskoj. Glas Amerike


OPŠTINA 23. Februar 2018.\nOpština Šamac je za sedam mjeseci na uličnoj rasvjeti uštedila oko 37.000 KM, a cilj nadležnih je da obezbijede donacije kako bi na gradskim ulicama postavili jeftiniju led rasvjetu, rečeno je na današnjoj sjednici Skupštine opštine.\nUkoliko ne uspiju uvesti led rasvjetu, nadležni u opštini planiraju da od ušteđenog novca do kraja ove godine zamijene stare svjetiljke, za početak bar na području grada.\nNaime, do prošle godine u Opštinskoj upravi nije postojala nikakva evidencija o stanju javne u Šamacu, pa ni o broju uličnih svjetiljki kojima grad raspolaže.\nOsim ove, na današnjoj sjednici razmatrano je 12 tačaka dnevnog reda, te je, između ostalog data saglasnost na raskid ugovora o kupovini zemljišta sa preduzećem „Bader“ i data saglasnost načelniku opštine da potpiše Aneks na ugovor iz 2014. godine o zakupu poslovng prostora sa ovim preduzećem.\nPredsjednica Skupštine Nikolina Škrbić kaže da je Opština Šamac sa preduzećem „Bader“ imala tri ugovora - iz 2011. godine o kupovini zemljišta, iz 2014. godine o zakupu poslovnog prostora i iz 2016. godine o zakupu zemljišta. Ona pojašnjava da je problem nastao zbog toga što preduzeće „Bader“ nije plaćalo mjesečnu zakupninu poslovnog prostora, koju je trebalo plaćati, već su se sa opštinom dogovorili da se to kompenzuje kroz ulaganje u prostor.\nŠkrbićeva dodaje da se opština nije mogla do kraja 2016. godine usagladiti sa „Baderom“ kolika je vrijednost tih ulaganja, zbog čega je prošle godine imenovana komisija koja je procijenila njihovu vrijednost.\n„Danas smo dali saglasnost na Aneks ugovora o zakupu poslovnih prostorija kroz koje mi preciznije definišemo naš odnos sa „Baderom“ i namirujemo potraživanja koja imamo. Takođe, Skupština je dala saglasnost na raskid ugovora o kupovini zemljišta sa ovim preduzećem. Tri glavna benefina za opštinu su vraćanje zemljište u vlasništvo, a pored zemljišta koje je prethodno vratila mi kompletiramo parcelu od 8.000 m2 koja će biti atraktivna za nekog budućeg investitora. Osim toga, naplaćujemo svoja potraživanja sve do 31. 12. 2017. godine i preciznije definišemo pravnu situaciju sa preduzećem“, kaže Škrbićeva i dodaje da preduzeće ima plaćenu zakupninu do 1. Jula 2019. godine.\nŠkrbićeva dodaje da se nada da će preduzeće „Bader“ od sada redovno ispunjavati svoje obaveze prema Opštini, ali i da će preduzeće nastaviti sa radom i zapošljavati radnike.


Bosch SMS46JI04E mašina za pranje sudova cena, cene Srbija, prodaja Beograd Novi Sad Niš\nBosch SMS46JI04E mašina za pranje sudova cene\nBosch SMS 46JI04E Energetski razred A++... specifikacija\ncena od 66.888,00 do 74.990,00 din | prodavnica (8)\nEPonuda nije internet prodavnica već Vam omogućava da brzo i lako nađete Bosch SMS46JI04E mašina za pranje sudova po najjeftinijoj ceni. Naš cilj je da kupci budu što bolje informisani o ponudi Bosch mašina za pranje sudova SMS46JI04E na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Bosch Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SMS46JI04E mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Bosch SMS46JI04E mašina za pranje sudova. Pre kupovine, podatke za Bosch mašina za pranje sudova SMS46JI04E proverite na sajtu PROIZVOĐAČA.


TRIJUMF PARTIZANA: Crno-beli srušili Albance i došli na korak od plasmana u narednu fazu Lige Evrope\nFudbaleri Partizana pobedili su večeras albanski Skenderbeg 2:0 (1:0) u Beogradu u 4. kolu B grupe Lige Evrope\nAlbanci su pognutih glava napustili Humsku, a ukoliko to učine i fudbaleri Jang Bojsa za tri nedelje Partizan će prvi put od sezone 2004/2005. igrati u Evropi i na pragu proleća. Srpski šampion nije odigrao lepu utakmicu protiv Skenderbega, ali su takmičarski pristup i realizacija u pravim trenucima doneli zlata vredne bodove koji crno-bele stavljaju u gotovo idealnu poziciju pred poslednjih 180 minuta fudbala u grupi B – 2:0 (1:0).\nUtakmica koja je u taboru srpskog šampiona posle izvlačenja grupa obeležena kao jedina u kojoj ne dolazi u obzir nijedan ishod osim pobede bila je sve samo ne rutina crno-belih, svakako ne do vodećeg gola. Albanci su se kao i na svom terenu dve nedelje ranije “naoružali” borbenošću i agresivnošću i bilo je jasno da može da dođe do problema ukoliko Đukićevi izabranici ne odgovore na isti način.\nUpravo to se i dogodilo u prvih pola sata kada je očekivanu veliku ofanzivu Partizana na krilima navijača zamenila “čekalica” i bled pritisak na rivala. Stekao se utisak da brava disciplinovanih Albanaca može da bude otključana samo iz prekida ili posle neke individualne greške i upravo to se i dogodilo u 39. minutu. Zoran Tošić je nekoliko minuta ranije odlično pokušao iz identične pozicije sa koje je u Čačku doneo radost svom timu, ali je Šehi krajnjim naporom skrenuo loptu u korner.\nKada je dosuđen slobodan udarac na drugoj strani nije bilo malo onih koji su pomislili da to nije njegova pozicija. Bambi je mirno objasnio saigračima ko je “gazda”, nanišanio, pogodio desni donji ugao i usmerio svoj tim ka pobedi koja bi mogla proleće da znači.\nTreća sreća Tošića u poslednjih nekoliko dana (dva gola i rođenje kćerke) značajno je promenila tok utakmice. Otvorenija igra Skenderbega je olakšala noge crno-belima, a prostor koji se sve više otvarao su na pravi način koristili Tavamba, Tošić i sveprisutni Everton, koji je ponovo preorao teren uzduž i popreko, oduzimao lopte, uklizavao, a u 78.minutu je čak došao u situaciju da postigne gol.\nOno što nije njemu pošlo za nogom jeste Tavambi u 66.minutu. Nagrada za još jednu racionalnu i pre svega korisnu partiju Kamerunca stigla je posle greške odbrane gostiju i pasa Ožegovića za definitivnu overu trijumfa. Partizan je tako stigao na “kotu 5” u grupi B, a kako su lepe vesti stigle i iz Berna jasno je da bi prvo evropsko proleće posle 13 godina moglo da stigne već 23.novembra.\nBEZ TOŠIĆA NA JANG BOJS\nMnogo je doneo Partizanu u poslednje dve utakmice, a sada će u ključnom meču za prolaz u eliminacionu fazu Lige Evrope morati bez njega. Iskusni vezista crno-belih Zoran Tošić zaradio je žuti karton na početku drugog poluvremena i kako mu je to drugi u grupi preskočiće okršaj sa Švajcarcima u Humskoj 23.novembra.\nPODRŠKA BEZ MRLjE\nApelovanje na navijače Partizana, koje je trajalo danima sa svih strana iz Humske, dalo je rezultata tokom utakmice protiv Skenderbega. Pristalice crno-belih su od prvog minuta bile usmerene isključivo na podršku svom timu, pa za razliku od meča u Elbasanu gosti nisu mogli da čuju nijednu pogrdnu reč na račun kluba ili zemlje iz koje dolaze.\nNa početku utakmice na južnoj tribini je razvučena “šetalica” sa likom kneza Lazara, a kasnije su se ređale pesme posvećene Partizanu uz povremeno horsko skandiranje sa svih strana stadiona “Kosovo Srbija”. Jasno je da posle dužeg vremena u Partizanu neće morati sa zebnjom da iščekuju oglašavanje disciplinaca evropske kuće fudbala.


Konkurs za logotip Filozofskog fakulteta u Novom Sadu - Konkursi regiona\nDokaži da nisi mašina: * Time limit is exhausted. Please reload CAPTCHA. 2 × sedam =\ndržavni konkursi kutak za mlade region zemlja\nby KR 04/03/2014 14/03/2019 039\nPovodom obeležavanja 60 godina od osnivanja Filozofskog fakulteta Univerziteta u Novom Sadu, ova naučnoobrazovna ustanova objavila je poziv za izradu idejnog rešenja logotipa fakulteta i jubilarnog logotipa fakulteta. Pravo učešća na ovom konkursu imaju studenti, diplomirani studenti, zaposleni Filozofskog fakulteta u Novom Sadu, kao i diplomirani studenti i studenti Univerziteta u Novom Sadu.\nPredlog idejnog rešenja logotipa Fakulteta i/ili jubilarnog logotipa Fakulteta potrebno je dostaviti u roku od 20 dana od objavljivanja poziva, odnosno do 20. marta. Idejno rešenje trebalo bi da sadrži sledeće elemente: pun naziv fakulteta: Univerzitet u Novom Sadu Filozofski fakultet, a jubilarni logotip pored punog naziva trebalo bi da sadrži „60 godina“.\n– Idejna rešenja oba logotipa moraju biti originalna i ne smeju biti ni na koji način i ni za koga uvredljiva. Pored toga, moraju predstavljati Filozofski fakultet na najbolji mogući način u skladu sa vrednostima otvorenosti, izvrsnosti i humanizma koje Fakultet promoviše. Uz idejna rešenja logotipa poželjno je dostaviti propratno objašnjenje samog logotipa, kao i objašnjenje moguće primene u različitim medijima. Nakon završenog poziva Komisija će izvršiti izbor najboljeg idejnog rešenja logotipa Fakulteta i najboljeg idejnog rešenja jubilarnog logotipa Fakulteta. Prezentacija svih predloženih idejnih rešenja biće organizovana 1. decembra 2014. godine povodom obeležavanja Dana Fakulteta – saopšteno je iz Dekanata ovog fakulteta.


Novi renderi mogućeg izgleda novog Renault Megana RS - AutoNovosti.com\nNovi renderi mogućeg izgleda novog Renault Megana RS\nNakon što je u septembru prošle godine na sajmu automobila u Frankfurtu predstavio novi Megane (prvo u hatchback verziji sa 5 vrata), Renault je saopštio da će aktuelni Megane RS nastaviti da se proizvodi i prodaje do kraja 2016. godine.\nPosle toga stiže i novi Megane RS koji će se međutim nuditi samo u formi hatchbacka sa 5 vrata, što je recept primjenjen i kod manjeg Renault Clia RS. Kako se očekuje, novi Megane RS bi trebalo da raspolaže sa ne više od 300KS, dok će se u RS paketu između ostalog naći i agresivniji eksterijer, veći alu točkovi, sportsko ogibljenje, jače kočnice, sportski izduvni sistem, kao i modifikovani enterijer sa sportskim sjedištima i volanom.\nNeke vijesti kažu da će novi Megane RS pokretati 1,6 litarski turbo benzinac, a najvjerovatnije će biti uparen sa EDC mjenjačem sa dvostrukim kvačilom, mada nije isključen ni šestostepeni manuelni mjenjač.\nRenaultsport će novi Megane RS ponuditi samo sa prednjim pogonom, dok hibridni pogon nije u planu.\nIcon Land Rover Defender od 350.000 dolara\nDušan 25/11/2019 87 pregleda\nDušan 21/10/2019 200 pregleda